Google I/O – Google Lens Menggunakan Kamera Untuk Mencari Maklumat

Ketua Pegawai Eksekutif Google, Sundar Pichai juga menambah lagi keistimewaan pada Android O dengan fungsi Google Lens yang menggunakan pembelajaran mesin bagi membantu mencari maklumat yang sesuai dengan gambar yang diambil. Menggunakan kamera sebagai alat utama, ini menjadikan fungsi kamera pada telefon pintar itu lebih berguna.

Pengguna hanya perlu menghalakan kamera pada objek atau tempat untuk mendapatkan maklumat yang lebih lanjut. Sebagai contoh anda sedang mengambil gambar sekuntum bunga, Google Lens akan mengenalpasti nama bunga tersebut. Selain itu, jika anda ingin memasukkan kata laluan Wi-Fi, anda hanya perlu menghalakan kamera pada alat router berkenaan sahaja.

Bukan itu sahaja, jika anda mengunjungi sebuah restoran tetapi berasa was-was tentang keenakan makanan di situ, anda hanya perlu menghalakan kamera pada papan tanda kedai, Google Lens akan terus memberi rating sama ada satu bintang ataupun sehingga 5 bintang.

Sementara itu, Google memberitahu bahawa Google Lens berintegerasi bersama Google Assistant untuk mencari maklumat tepat kepada pengguna. Walaupun gambar yang diambil itu dari sebuah papan tanda mengenai waktu tayangan filem, ia akan terus dimasukkan ke dalam reminder di dalam peranti anda.

Di samping itu, Google Lens juga akan membantu anda membacakan teks bahasa asing kepada bahasa yang anda inginkan, begitu mudah sekali!

Bukan itu sahaja, jika anda mengambil gambar seorang murid yang sedang bermain besbol di sebalik pagar sekolah, Google Lens akan mengaburkan atau membuang gambar pagar lantas menjadikan murid tersebut kelihatan dengan lebih jelas.

Google belum menyatakan bilakah Google Lens akan bertemu pengguna, tetapi pihaknya memberitahu pengguna akan memperolehnya tidak lama lagi.


OPPO Malaysia Memulakan “Jualan Penuh Kegembiraan” Besar-besaran Dengan Ganjaran Bernilai Lebih RM8 Juta untuk Direbut!

Oh ya!!! Bagi kebanyakan daripada kita, ini adalah masa terbaik untuk merawat diri sendiri dan menghargai orang yang kita sayangi melalui kegembiraan pemberian hadiah. Selaras dengan ini, OPPO Malaysia memulakan Jualan Penuh Kegembiraan dari sekarang hingga 14 Januari 2022, meliputi pelbagai tawaran hebat dan eksklusif bernilai sehingga RM 8 juta!

Bukankah kita semua ingin menyambut tahun baharu dengan telefon pintar serba baharu, atau cara untuk melengkapkan gaya hidup dan ganjaran hebat yang lain? OPPO Malaysia kini memberi anda peluang untuk merealisasikan hasrat anda pada musim perayaan ini! Dalam tempoh promosi, pelanggan berhak menerima ganjaran apabila membeli mana-mana telefon pintar OPPO terpilih. Mari lihat butiran lanjut di bawah:

Bagi memastikan pengguna mendapat keseronokan sepenuhnya, mereka yang membeli mana-mana peranti telefon pintar OPPO juga berpeluang membawa pulang hadiah hebat melalui Festive Miracle Giveaway seperti penginapan percuma di Resorts World Genting dengan tiket Genting SkyWorlds Theme Park, OPPO A95 dan lagi!

Ganjaran Istimewa Eksklusif untuk Ahli OPPO SayaKejutan tidak berhenti di sini! Eksklusif untuk Ahli OPPO Saya, mereka akan diberi ganjaran dengan baucar tiket Genting SkyWorlds Theme Park dan baucar minuman bersaiz Grande buatan tangan Starbucks percuma beli 1 percuma 1 daripada My OPPO App apabila mereka membeli telefon pintar OPPO terpilih.

Lawati OPPO | Gerai Genting untuk Membawa Pulang Hadiah PercumaUntuk menambah keseronokan Jualan Penuh Kegembiraan, pengguna yang melawat OPPO | Gerai Genting yang terletak berhampiran pintu masuk Taman Tema Tertutup Skytropolis Genting Highlands akan layak untuk menyertai aktiviti Putar dan Menang dan memenangi hadiah istimewa termasuk bank kuasa. Lebih-lebih lagi, sertai persembahan Krismas kami yang meriah setiap hari Jumaat, Sabtu dan Ahad dari 17 Disember hingga 14 Januari 2022! Selain itu, pengguna juga akan memenangi kad foto perayaan OPPO yang diperibadikan dengan hanya mengambil gambar dan memuat naiknya di Facebook atau Instagram. Dan bukan itu sahaja, pengguna juga boleh menyertai permainan Beat2Win dan berpeluang memenangi OPPO Enco Air bernilai RM299.

Jualan OPPO Penuh Kegembiraan boleh didapati di mana-mana My OPPO Space, Kedai Jenama OPPO, Kedai Dalam Talian Rasmi OPPO, Shopee, Lazada dan Astro Go Shop. Jangan biarkan peluang ini terlepas daripada genggaman anda dan jadilah sebahagian daripada keluarga OPPO!


Android One Bukan Sahaja Xiaomi Ada, Motorola Juga!!!

Pada IFA 2017 yang baru sahaja menutup tirai, Lenovo telah memperkenalkan Moto X4 yang hadir dengan spesifikasi pertengahan dengan rekaan tampak premium. Tetapi, baru-baru ini @evleaks berkongsi pula sekeping gambar Moto X4 versi Android One di Twitter-nya.

Baca Juga: IFA 2017: Moto X4 Diperkenalkan – Menyediakan Sistem Dwi Kamera Serta Kalis Air

Ketirisan ini amat mengejutkan semua peminat Android, apatah lagi kehadiran peranti Android One Xiaomi Mi A1 yang baru sahaja dilancarkan rasmi di pasaran India telah berjaya menarik minat ramai orang di seluruh dunia.

Baca Juga: Xiaomi Mi A1 Akan Masuk Malaysia Akhir September Ini Tanpa MIUI

Walaupun masih tidak diketahui lagi apakah kelebihan pada model ini, tetapi yang pasti Moto X4 versi Android One ini juga akan menawarkan antaramuka natif Android. Dengan perkembangan ini, adakah kita akan melihat lebih banyak peranti Android One hadir ke pasaran kelak?


Perbandingan Spesifikasi Xiaomi Mi 8 dan Xiaomi Mi 8 Lite

Salah satu pengeluar telefon pintar yang menjadi bualan ramai kini telah tampil dengan model terbaharunya iaitu Xiomi Mi 8 Lite yang mana menawarkan spesifikasi yang mengagumkan pada harga yang berpatutan dan mampu milik.

Peminat dan pengemar telefon pintar ini pastinya mahu mengetahui spesifikasi telefon ini dan perbezaannya dengan Xiomi Mi 8.

Pastinya wujud sedikit perbezaan di antara Xiomi Mi 8 dan Xiomi Mi 8 Lite. Berikut adalah perbandingan spesifikasi penuh bagi kedua-dua model ini.


Celcom terus Menyokong Rakyat Malaysia Dengan Pemberian Bantuan!!

Pandemik COVID-19 dan Perintah Kawalan Pergerakan telah menjejaskan kehidupan ramai rakyat Malaysia. Namun Celcom Axiata Berhad (Celcom) terus bersama negara dan menghulurkan tangan kepada komuniti yang terlibat bagi memberikan bantuan digital serta pelbagai inisiatif sokongan lain untuk merapatkan jurang digital danmembantu masyarakat untuk meneruskan kehidupan.

Sepanjang pandemi, Celcom kekal prihatin terhadapa cabaran harian yang dihadapi oleh rakyat Malaysia dan teru aktif dengan pelbagai kolaborasi dan program yang disasarkan untuk menyokong dan memacu kehidupan masyarakat di seluruh negara, khususnya komuniti yang memerlukan. Ini termasuklah pelajar dan komuniti B40, dan bukan hanya sekadar memastikan mereka terhubung.

Celcom menjangkau golongan pelajar seluruh negara dan menyediakan bantuan kesalinghubungan dengan pelbagai inisiatif seperti PEMERKASA, MyBaikHati, dan Projek Cerdik. Manakala, melalui kerjasama erat dengan Malaysian Relief Agency (MRA), Celcom menyediakan bantuan makanan kepada pelajar B40 di beberapa universiti seluruh negara, serta memberi bantuan kepada masyarakat yang terjejas akibat bencana.

Melalui Projek Cerdik, Celcom telah menyediakan bantuan kesalinghubungan dan digital bernilai RM5 juta, dalam bentuk lebih 20,000 kad SIM parbayar kepada pelajar to B40 menyumbangkan peranti seperti komputer riba dan dongle 4G.

Selain itu, Celcom turut menyediakan bantuan komunikasi kepada Pasukan Tindakan Khas Greater Klang Valley dengan 100 telefon pintar dan pek SIM prabayar. Pasukan Tindakan khas tersebut ditubuhkan oleh Kementerian Kesihatan bagi menangani situasi COVID-19 di kawasan Lembah Kelang, dan memerlukan bantuan komunikasi bagi membantu usaha mereka dan menyediakan kesalinghubungan yang lebih efisyen, kerana ia amat penting dalam mengekang penularan dan mengurangkan lengkungan COVID-19.

Celcom bersama Malaysian Relief Agency (MRA) turut menghulurkan bantuan kepada pelajar yang berada di kampus kerana larangan perjalanan. Sebanyak 8, 000 pek bantuan mengandungi makanan kering dan barangan penjagaan diri diedarkan kepada pelajar B40 di 13 universiti seluruh negara.

Ini termasuklah Universiti Kuala Lumpur, Universiti Teknologi Malaysia, Universiti Tun Hussein Onn, Universiti Malaysia Terengganu, Universiti Sultan Zainal Abidin, Universiti Malaysia Pahang, Universiti Utara Malaysia, Sultan Abdul Halim Mu’adzam Shah International Islamic University, Universiti Sains Malaysia, Universiti Sultan Azlan Shah, dan Universiti Malaysia Sabah. Pek bantuan turut dieadrkan kepada institusi seperti UTMSPACE dan Kolej Yayasan Pelajaran Johor.


Ucapkan Selamat Tinggal Kepada Butang Back! Android Q Bakal Melangkah Ke Arena Paparan Skrin Penuh

Sistem operasi Android pada awalnya sedia menampilkan tiga butang akses iaitu Back, Home dan Recent Apps di bawah paparan skrin peranti Android, namun sejak Android 9 diumumkan jelas nampak butang Recent Apps telah dipadamkan dan hanya tinggal butang “Back” dan “Home” sahaja.

Baru-baru ini XDA Developers mendapati bahawa Google telah membuat beberapa perubahan pada Android Q yang bakal diumumkan. Pertama, ia meningkatkan kelancaran semasa membuka “Recent Apps”, kedua mereka akan membuang butang “Back” dan diganti dengan kawalan gesture yang lebih produktif.

Tambahan lagi kali ini Google tidak memberi pilihan kepada pengguna, bermakna anda hanya boleh menggunakan akses sentuhan penuh seperti mana peranti iPhone. Sistem ini masih dalam fasa pembinaan awal, sama ada perubahan ini akan dilancarkan masih tidak pasti lagi.


Pre-Order ASUS ROG Phone 2 Bermula Hari Ini – Eksklusif Di Shopee!

Sekian lama menunggu, akhirnya tiba saat yang dinantikan! ASUS ROG Phone II (12GB RAM + 512GB ROM) bakal tiba di Malaysia pada 16 Oktober ini! Menambah keriangan ramai, sesi pra-tempah untuk peranti tersebut kini telah pun dibuka – eksklusif di Shopee!

Bagi yang berminat, pra-tempahan boleh dibuat bermula hari ini – 15 Oktober 2019 dengan meletakkan deposit sebanyak RM999 (deposit tidak akan dipulangkan). Lebih menarik, setiap pembelian didatangkan dengan penawaran menarik termasuk ROG Kunai GamePad, Aeroactive Cooler II dan ROG Phone II Aero Case.

Checkout dengan kod promo ROG 2 COIN untuk menikmati Shopee Coins cashback bernilai RM200. Pembeli perlu melengkapkan setiap pra-tempatan dengan pembayaran penuh pada 20 Oktober kelak.

Mana-mana pembeli yang selesai membuat pembayaran penuh pada 16 Oktober 2019 – bakal menerima peranti pada keesokkan harinya. Tetapi, ROG Kunai GamePad akan dihantar secara berasingan – selepas 11 November. Pre-order di sini : Shopee Malaysia.


Apple iPhone Dengan Sokongan 5G Bakal Hadir Menjelang Tahun 2020

Penawaran jaringan 5G telah pun menjadi topik hangat untuk dibincangkan dalam kalangan pelbagai syarikat setelah Vivo baru-baru selesai melengkapkan telefon keluaran mereka dengan rangkaian tersebut dan akan mula menguji aplikasinya.

Mengambil inisiatif pada konsep tunggu dan lihat, Apple kelihatan tidak terburu-buru dalam perkara tersebut sebaliknya memaklumkan bakal memperkenalkan teknologi 5G ini pada telefon pintar mereka menjelang tahun 2020 kelak.

Selain itu, Apple juga dikatakan akan beralih kepada penggunaan cip modem Intel 8161 untuk sokongan teknologi tersebut. Di samping itu, ia turut melihat pada MediaTek untuk menggunakan cip modem mereka seandainya penawaran Intel mengalamai masalah teknikal.

Pun begitu, rasanya berita ini mungkin tidak terlalu menggembirakan pengguna di Malaysia kerana sokongan rangkaian pantas ini tidak akan tercapai secara menyeluruh dalam masa yang singkat. Malah, terdapat juga kawasan yang masih gagal mendapatkan rangkaian 4G sehingga ke hari ini.


Hotlink Tawar Peluang Menang Telefon Pintar Setiap Hari – Jangan Lepas Peluang!

Percaya atau tidak, dengan hanya log masuk ke aplikasi Hotlink RED, anda berpeluang memenangi telefon pintar setiap hari! Ya! Hotlink kini menganjurkan kempen “Free Phones Every Day” – tawar model termasuk Samsung S10+, Samsung A10 dan Samsung A30!

Selain itu, anda juga berpeluang menebus mata ganjaran Hotlink Rewards percuma – mata gajaran boleh digunakan untuk sertai tawaran kempen tersebut. Kempen berlangsung bermula SEKARANG – 31 Julai 2019. Berminat? Bagaimana nak memang? Mudah sahaja!

AHAA! Mudah kan? Oh ya, Hotlink juga kini mengadakan pelbagai promosi menarik lain termasuk tawaran makanan daripada jenama seperti Aunty Anne’s, Tealive dan McDonald’s. Selain itu, terdapat juga diskaun untuk hotel di laman web pengembaraan seperti Expedia dan Traveloka, dan banyak lagi! Untuk maklumat lanjut, layari Hotlink.


KONTEZT! Menangi GP Portable Powerbank GP761!

Dah baca reviu Cas Mudah Tanpa Wayar Dan Bekalan Kuasa Mudah Alih, Solusi Kuasa Dari GP? Berminat dengan semua produk dari GP? Maka inilah peluang mendapat hadiah dari GP!

GP Batteries telah berbesar hati memberi sebanyak 10 unit Powerbank GP761 yang bernilai RM 99 untuk korang yang bertuah! Bagaimana caranya? Hanya perlu menjawab satu soalan mudah.

10 Unit GP Portable Powerbank GP761 (RM 99) akan diberikan secara percuma kepada pemenang bertuah! Tarikh tutup ialah 5 Disember 2016.


Canalys – OPPO Menjadi Jenama Peranti Pintar Ke-2 Terbesar Di Malaysia Pada Q3 2019

Menurut Canalys terkini, OPPO tetap menjadi jenama peranti pintar ke-2 terbesar di pasaran Malaysia pada suku ketiga 2019 dengan pegangan 19%, di belakang Samsung yang memegang 32%. Jenama yang berada di belakang OPPO diikuti oleh vivo (16%), Huawei (12%) dan Xiaomi (8%).

Jenama vivo mencatat peningkatan jualan tertinggi sebanyak 30%, diikuti oleh OPPO (22%), Xiaomi (9%) dan Samsung (2%), manakala HUAWEI mencatat penyusutan sebanyak 28%.


Permainan Assassin’s Creed II Ditawarkan Secara Percuma Pada 14 April Dalam Waktu Terhad!!

Peminat game Assassin’s Creed 2 pasti akan teruja apabila permaianan ini akan ditawarkan secara percuma pada 14 April dalam waktu yang terhad.

Maklumat ini telah didedahkan menerusi suatu akaun Twitter oleh akaun Daniel Ahmad apabila memaparkan satu poster berbahasa Cina yang memperlihatkan bahawa game ini akan hadir secara percuma di Uplay.

Assassin’s Creed 2 sahaja, namun beberapa permainan lain turut percuma pada bulan April ini antaranya adalah Gear 5.


Miliki HONOR Watch Magic Pada Harga RM599 – Ketersediaan 26 Januari 2019

Sering dengan pelancaran HONOR View20, syarikat tersebut turut tidak ketinggalan melancarkan jam pintar terbaharu keluaran mereka iaitu HONOR Watch Magic – hadir dengan monitor degupan jantung menggunakan TruSeen 3.0.

HONOR Watch Magic memiliki paparan bulat bersaiz 1.2 inci bersama panel AMOLED (390 x 390 piksel) dengan kepadatan piksel 326 ppi. Ia dioperasikan pada antaramuka jam dibangunkan oleh HONOR sendiri.

Jam pintar ini mempunyai diameter bersaiz 42.8 x 42.8 x 9.8mm beserta berat sebanyak 32.5 gram. Ianya juga dibina dengan menggunakan bahan keluli tahan karat 316L. Memori sebesar 16MB RAM + 128MB ROM.

Melengkapinya, bateri berkapasiti 178 mAh dengan ketahanan selama tujuh hari. Selain itu, ia turut mempunyai pensijilan 5ATM (boleh digunakan untuk memantau data berenang sehingga kedalaman 50 meter).

HONOR Watch Magic juga dilengkapi dengan beberapa fungsi kesihatan lain menarik termasuklah :  mod sukan berganda dan pengesanan tidur melalui ciri Trusleep 2.0. Terdapat juga, ciri pengesanan lokasi seperti GPS, GLONASS, dan Galileo.

Tersedia dalam dua pilihan warna berbeza iaitu Lava Black dan Moonlight Silver, HONOR Watch Magic boleh didapati pada harga RM599 seunit. Bagi yang berminat, ketersediaan bermula 26 Januari 2019.


RESTOK LAGI! OPPO R17 Pro Kini Telah Datang Kembali

RESTOK LAGI!!! Sempena menyambut ketibaan OPPO R17 Pro dalam warna Emerald Green, OPPO Malaysia mengambil peluang ini dengan mengumumkan bahawa pihaknya telah restok kembali peranti tersebut untuk pasaran tempatan.

Bagi yang berminat, R17 Pro kini sudah boleh didapati pada harga RM 2,699 melalui kedai-kedai konsep rasmi OPPO berdekatan anda. Anda juga boleh membelinya secara atas talia di Lazada, Senheng, SenQ  dan Celcom Blue Cube.


MFA Bekerjasama dengan Kuaishou pada Hari Muzium Antarabangsa untuk kunjungan maya ke Monet

BEIJING, 21 Mei 2021 /PRNewswire/ — Pada 18 Mei, Hari Muzium Antarabangsa, platform video pendek Cina Kuaishou dan Museum of Fine Arts, Boston (MFA), bersama-sama melancarkan acara strim langsung boleh berbelanja untuk meneroka koleksi lukisan MFA oleh Claude Monet (1840-1926) secara maya. Bertemakan “Rendezvous with Claude Monet: Bring Beauty to Life”, sesi penstriman langsung selama 4 jam ini mendapat hampir 8 juta tontonan.

Sesi penstriman langsung ini mempamerkan perkembangan visi dan teknik revolusioner Monet yang tiada bandingan dalam lukisan Monet. Wang Yuheng, bintang TV China dalam Super Brain 3 dengan ingatan luar biasa dan 4 juta pengikut di Weibo, Cik Mi, salah seorang pengguna utama Kuaishou yang membunyikan loceng untuk mengumumkan penyenaraian rasmi Kuaishou, bersama-sama mengacarakan sesi ini dengan pengulas dalam talian MFA. Diterbitkan di 5 saluran langsung, acara ini merakamkan lebih daripada 4.8 juta tontonan dan 2 juta suka secara keseluruhannya.

MFA Partners with Kuaishou on International Museum Day for virtual visit to Monet

Semasa tutorial interaktif, penonton dapat membeli belah daripada pelbagai kolaborasi seni eksklusif yang luar biasa, yang termasuk Monet Art Tees dan set aroma MFA, kacang probiotik Bestore, dan rawatan wajah yis Genuine Namir. Sesi ini membenarkan kepuasan sensual yang menyeluruh untuk penonton merasakan perkembangan visi tiada bandingan Monet, sambil membawakan seni dan budaya ke rumah mereka.

Selain hiburan dan pendidikan, penonton juga mendapati pengalaman membeli belah yang lancar. Di samping mengundi untuk memutuskan aturan persembahan, penonton berpeluang untuk memenangi loteri dengan mengulas atau berkongsi penstriman langsung ini di media sosial. Sesi ini juga memberi kupon potongan harga. Dengan ketikan pada sebarang pin produk, penonton dapat menambah barang ke troli mereka sambil menonton dan membayar semasa atau selepas acara.

Dengan tema “The Future of Museums: Recover and Reimagine”, Hari Muzium Antarabangsa 2021 menyokong potensi budaya yang kreatif sebagai pemacu pemulihan dan inovasi dalam era pasca-COVID. MFA dan Kuaishou menyediakan model baharu dan hibrid penciptaan dan penyebaran budaya yang membawakan kegembiraan dan inspirasi kepada komunitinya.

Keywords:  Art Computer/Electronics Entertainment Multimedia/Online/Internet Social Media New products/services


Celcom Kini Melancarkan Celcom Business Suite, Bantu Perniagaan Berkembang Menerusi Transformasi Teknologi!

Ini ada berita menarik mengenai Celcom Axiata Berhad apabila mereka kini telah melancarkan Celcom Business Suite. Menariknya, ia merupakan sebuah one-stop digital communication dan solusi operasi yang direka khas untuk membantu perniagaan berkembang menggunakan teknologi terkini.

Menerusi Celcom Business Suite ini, ia dihadirkan dengan 1 pakej semua dalam 1 yang mana pengguna bakal menerima sambungan internet mudah alih dengan kuota yang besar dan internet jalur lebar dengan WiFi.

Pakej Celcom Business Suite ini merangkumi aspek berikut:

Lebih menarik, pelanggan Celcom Business juga boleh memilih untuk add-ons perkhidmatan tambahan berdasarkan keperluan perniagaan mereka. Pelanggan Celcom Business Sute boleh memilih Microsoft Office365: Business Essential, Microsoft Office365: Business Premium, additional VirtuExt extension, Location Based Advertising(LBA) dan Cloud Secure.

Bagi mendapatkan maklumat lanjut mengenai Celcom Business Suite untuk perniagaan, anda boleh melayari laman sesawang dengan klik di sini.


Nikmati Potongan Harga Sehingga 85% Bagi Promosi Jualan Musim Panas Di Playstation Store Dari Sekarang Hingga 21 Ogos !

Musim panas telah tiba dan Playstation Store tidak melepaskan peluang melakukan jualan promosi Musim Panas bagi tahun 2019. bermula dari sekarang sehingga 21 Ogos, Sony Interactive Entertainment menawarkan diskaun sehingga 85% bagi pelbagai permainan.

Anda boleh mendapatkan pelbagai permainan pada harga yang sangat rendah. Permainan ini termasuklah permainan Playstation VR dan juga penambahan DLC khas di Playstation Store.

Berikut adalah antara permainan yang menerima potongan harga:

Bagi sesiapa yang berminat, bolehlah melayari laman sesawang Playstation Store.


Harga Rasmi Bagi Apple Watch Series 4 Bermula RM1,749

Selain iPhone terbaharu, Apple malaysia juga telah menyenaraikan harga bagi jam tangan pintar generasi ke-empat iaitu Apple Watch Series 4.

Jam tangan pintar ini menampilkan saiz skrin yang lebih besar dengan sedikit perubahan pada rekaan berbanding generasi sebelumnya dan pada masa sama turut meningkatkan saiz talinya kepada 40mm dan 44mm.

Di Malaysia, Apple Watch Series 4 dan Apple Watch Series 4 edisi Nike+ ditawarkan pada harga RM1,749 untuk versi 40mm dan RM1,899 bagi versi 44mm. Apple turut membuka pra-tempah sama seperti iPhone iaitu bermula 19 Oktober 2018, jam 3.01 petang.


Reviu Eksklusif: Moto M, Siri ‘M’ Pertama Diperkenalkan dengan Badan Logam

Smartphone dari jenama Motorola sejak kebelakangan ini telah mula kembali memeriahkan pasaran tempatan dengan dua siri yang telah diperkenalkan untuk pasaran tempatan. Jika dilihat, Motorola telah memperkenalkan siri ‘G’ dengan kemunculan Moto G untuk pasaran mampu milik.

Manakala siri ‘Z’ dengan pelancaran dua model terbarunya iaitu Moto Z dan Moto Z Play pula dikategorikan sebagai smartphone kelas atasan atau premium. Kini yang terbaru, Motorola telah memperkenalkan pula siri ‘M’ dengan kemunculan model Moto M yang dilihat disasarkan untuk pasaran kelas pertengahan. Jadi dengan harga jualan yang kompetitif ini, apakah keistimewaan yang ditawarkan pada Motorola Moto M ini?!

Dengan harga jualan yang kompetitif, Motorola Moto M sememangnya boleh dianggap antara smartphone yang tampil dengan rekaan kerangka yang terasa sangat berkualiti dan premium. Ini jelas dapat dilihat melalui penggunaan kerangka unibodi yang diperbuat daripada logam sepenuhnya. Malah paparan skrin depannya juga tampil dengan rekaan panel kaca jenis 2.5D yang bukan sahaja kelihatan menarik, tetapi secara tidak langsung memberikan rasa sentuhan skrin yang sangat baik sekali.

Bahagian bezel atas menempatkan LED notifikasi, lubang earpiece dengan kemasan silver dan juga lensa depan beresolusi 8 Megapiksel.

Bezel bawahnya pula hanya menempatkan logo ‘moto’ dengan kemasan krom dan tiga butang kawalan pula ditempatkan pada skrin.

Kamera 16 Megapiksel dan juga Dual LED Flash yang disokong kelihatan agak menonjol dengan rekaan simetri yang sedikit timbul dari pernukaannya.

Sensor pengimbas cap jari terletak selari dengan lensa kamera dan ia kelihatan ringkas tetapi menarik dengan kemasan krom di sekelilingnya.

Bahagian atas menempatkan port 3.5mm audio jack dan mikrofon, manakala bahagian bawah tersedia dengan lubang mikrofon, port USB Type-C dan juga speaker mono.

Sisi kiri kerangka terdapat slot kad dua SIM jenis hibrid. Sisi kanan kerangkanya pula boleh ditemui dua buah butang kawalan fizikal iaitu butang volume dan butang kuasa.

Tidak dapat dinafikan bahawa sokongan bateri berkapasiti sekitar 3,000mAh pada peranti dengan paparan skrin berukuran 5.5 inci boleh dianggap agak kecil untuk memenuhi keperluan pengguna yang aktif. Tetapi dengan adanya sokongan teknologi pengecas pantas pada Moto M, sedikit sebanyak ia dapat memastikan pemilik peranti ini sentiasa memiliki tenaga bateri yang mencukupi.

Jadi apa kata kita lihat bagaimana ketahanan bateri Moto M ini jika dibandingkan dengan peranti lain di pasaran yang juga memiliki paparan skrin berukuran 5.5 inci dan juga bateri berkapasiti lebih kurang 3,000mAh.

Moto M hanya menyokong satu speaker sahaja yang terletak di bahagian bawah kerangkanya. Kedudukan speaker sebegini sememangnya sangat baik jika anda meletakkan smartphone di atas meja atau permukaan yang rata kerana output audio yang dihasilkan tidak terganggu.

Namun begitu, apabila anda memegangnya ketika sedang memainkan permainan mudah alih ataupun menonton video dalam mod landskap, berkemungkinan output audio akan sedikit terganggu.

Keistimewaan paling utama Moto M yang sukar ditemui pada peranti lain yang dijual pada harga yang sama atau lebih mahal adalah dari segi ketahanannya. Moto M yang telah menerima lapisan nano ini dikatakan mampu bertahan daripada percikan air.

Walau bagaimanapun, Motorola tidak pula menyatakan jenis pengiktirafan IP yang disokong oleh Moto M ini.

Dari segi prestasi, Moto M yang dikuasakan dengan pemproses MediaTek MT6755T Helio P15 bukanlah yang paling berkuasa di pasaran. Tetapi jika dibandingkan dengan pesaingnya yang juga dijual pada harga yang sama, ia tidaklah mengecewakan.

Berikut adalah beberapa ujian benchmark yang telah kami jalankan bagi melihat sendiri bagaimanakah keupayaan prestasi Moto M ini.

Sokongan lensa utama beresolusi 16 Megapiksel pada Moto M boleh dianggap setanding dengan kebanyakan smartphone di pasaran, tetapi sedikit mengecewakan kerana ia hanya hadir dengan saiz piksel sebesar 1.0 μm dan juga aperture f/2.0 sahaja. Jadi sememangnya ia berhadapan dengan isu kualiti penggambaran di dalam persekitaran yang kurang pencahayaan.


VeChain Menjadi Penyedia Perkhidmatan Rantaian Blok Bertaraf 5 Bintang yang Pertama di Dunia, Yang telah Diperakui Oleh TÜV Saarland

SHANGHAI, 23 Disember 2020 /PRNewswire/ — TÜV Saarland Certification (selepas ini dirujuk sebagai “TÜV Saarland”) telah mengeluarkan VeChain dengan Sijil Perkhidmatan Rantaian Blok Bertaraf 5 Bintang Pertama di Dunia. Pensijilan mereka memperakui kesediaan dan kematangan teknologi rantaian blok VeChain, meningkatkan profil dan prestij rangkaian dan memperakukannya sebagai salah satu pemain barisan hadapan terkenal di ruang rantaian blok peringkat perusahaan.

Sebagai badan pensijilan Eropah yang terkenal, TÜV Saarland diiktiraf oleh DAkkS, badan akreditasi kebangsaan untuk Persekutuan Republik Jerman. Metodologi perkhidmatan rantaian blok TÜV Saarland adalah berdasarkan standard penilaian perkhidmatan rantaian blok dan kepakaran serta pengalaman terkemuka industri dalam TÜV Saarland. Model dan sistem penilaian ini diadakan dalam perhatian yang tinggi bahawa model pensijilan rantaian blok mereka telah diberi kuasa untuk digunakan oleh Certification and Accreditation Administration of the People’s Republic of China (CNCA)di China.

Metodologi yang digunakan oleh TÜV Saarland Shanghai termasuk menjalankan audit yang ketat di sekitar perkhidmatan asas rantaian blok yang disediakan oleh VeChain, tidak ketinggalan seperti skalabiliti teknikal, kebolehpercayaan rangkaian dan aplikasi yang praktikal. Sebagai tindak balas kepada keperluan yang ketat yang ditetapkan oleh badan, VeChain perlu menunjukkan kepatuhan kawal selia di seluruh bidang kuasa dan menyediakan pelaporan terperinci untuk TÜV Saarland, menyediakan maklumat terperinci tentang perkhidmatan rantaian blok, termasuk aplikasi rantaian blok perindustrian, dokumen teknikal, pelan pembangunan perniagaan, penyampaian perkhidmatan teknologi, rekod penerimaan dan banyak lagi.

Dengan kekuatan teknikal dan sejarah penggunaan rantaian blok yang terbukti oleh pasaran, VeChain telah diperakui sebagai penyedia perkhidmatan rantaian blok 5-bintang yang pertama diluluskan di bawah Tatatanda TÜV Saar.

Pensijilan ini secara unik telah meletakkan teknologi rantaian blok VeChain dalam dunia perusahaan dan perniagaan. Dalam industri di mana perusahaan teragak-agak untuk menerima pakai teknologi baharu muncul, pensijilan ini akan memanfaatkan kelebihan daya saing kami berbanding platform rantaian blok lain. Akhirnya, apabila kita mengumpul lebih banyak pengiktirafan dan kepercayaan, ekosistem VeChain akan berkembang maju dan membawa kepada lebih banyak penggunaan dan perkongsian, yang menyumbang terus kepada penciptaan nilai ekosistem rantaian blok kami.

Thorsten Greiner, Pengarah Urusan TÜV Saarland, berkata: “TÜV Saarland mempunyai pasukan pensijilan yang sangat profesional, dengan bukan sahaja pemahaman yang mendalam tentang teknologi rantaian blok, tetapi juga kaya dengan pengalaman dalam bidangnya. Standard pensijilan TÜV Saarland bertujuan untuk menetapkan penanda aras rujukan peringkat industri dan membantu pembekal perkhidmatan rantaian blok meningkatkan daya saing mereka di pasaran antarabangsa. Sebagai syarikat pertama yang menerima pensijilan perkhidmatan lima bintang, VeChain telah menunjukkan kelebihan dan mempunyai potensi untuk menggunakan sistem digital perusahaan atau projek Kerajaan yang lebih besar.”

Sunny Lu, pengasas bersama dan Ketua Pegawai Eksekutif VeChain, berkata, “Rakan strategik kami, PwC dan DNV GL, telah menawarkan bimbingan pematuhan profesional bagi kami untuk memanfaatkan teknologi rantaian blok dan membangunkan aplikasi rantaian blok industri untuk pengguna perusahaan. Kami amat berbesar hati kerana diberikan sijil ini dan kami sedang mencari cara untuk meningkatkan lagi perkhidmatan kami dalam dunia perniagaan. Berhadapan dengan kesan COVID-19, banyak pembuat keputusan mencari keupayaan dan keupayaan pertumbuhan perniagaan baharu, yang boleh dibantu dengan berkesan oleh perkhidmatan rantaian blok VeChain.”

TÜV Saarland merupakan sebuah organisasi terkenal di peringkat antarabangsa yang telah ditubuhkan pada 1871 di Jerman. Badan pensijilan telah mendapat akreditasi oleh DAkkS, badan pentauliahan kebangsaan untuk Persekutuan Republik Jerman, menurut ISO 17021 dan ISO 17065. Selain itu, ia merupakan salah satu daripada kira-kira 40 buah badan di seluruh dunia yang dibenarkan untuk mengesahkan standard automotif IATF 16949. Pensijilan IATF dipantau oleh Pusat Pengurusan Kualiti Persatuan Industri Automotif Jerman (VDA-QMC).

Dilancarkan pada 2015, VeChain Technology merupakan sebuah syarikat rantaian blok terkemuka perusahaan yang bertujuan untuk menghubungkan teknologi rantaian blok ke dunia sebenar dengan menyediakan perusahaan dengan penyelesaian berasaskan rantaian blok yang sesuai dengan keperluan perniagaan mereka.

Ia menawarkan ToolChain™ VeChain, platform SaaS berasaskan rantaian blok berkod rendah yang membolehkan pelanggan perusahaan membina dan memacu transformasi digital pada skala global, membolehkan evolusi bersifat bebas daripada kepercayaan dan ekosistem yang teragih.

VeChain Technology ialah perintis aplikasi rantaian blok dunia nyata, dengan pejabat antarabangsa di China, Singapura, Luxembourg, Jepun, Perancis, Itali dan Amerika Syarikat. Dengan keupayaan pembangunan bebas yang kukuh, digabungkan dengan panduan pematuhan profesional rakan strategik kami, PwC dan DNV GL, VeChain telah menubuhkan perkongsian dengan banyak syarikat terkemuka dalam pelbagai industri, termasuk Walmart China, Bayer China, BMW Group, BYD Auto, PICC, H&M Group, Shanghai Gas, LVMH, D.G, ASI.

Keywords: Computer Software Computer/Electronics Licensing/marketing agreements Public Safety Blockchain


Handheld Umum Penaiktarafan Utama terhadap Komputer Tahan Lasak Android Semua-dalam-satu NAUTIZ X2 Popularnya

LIDKÖPING, Sweden, 1 Julai 2020 /PRNewswire/ — Handheld Group, pengeluar komputer mudah alih tahan lasak yang terkemuka, hari ini mengumumkan penaiktarafan utama terhadap peranti pegang tahan lasak perusahaannya Nautiz X. Pemproses baharu dan lebih banyak memori berserta sistem operasi yang dinaik taraf mentransformasikan Nautiz X2 semua-dalam-satu menjadi peranti yang lebih pantas dan lebih berkuasa berbanding sebelum ini. Walaupun dengan ciri-ciri yang dinaik taraf ini, harga masih kekal tidak berubah.

Handheld announces a new version of its popular NAUTIZ X2 all-in-one Android rugged computer (PRNewsfoto/Handheld Group)

Untuk melihat Hebahan Berita Multimedia, sila klik: https://www.multivu.com/players/uk/8741551-handheld-upgrades-nautiz-x2-rugged-computer/

Nautiz X2 memberi pengguna perusahaan dengan komputer mudah alih yang tipis dan kompak yang dapat mengendalikan semua tugasan kerja seharian, dengan sifat tahan lasak terbina dalam terhadap kelembapan, habuk, suhu tinggi atau rendah yang melampau dan potensi untuk jatuh.

“Pemproses dan sistem operasi serba baharu memberikan Nautiz X2 yang dikemas kini dengan kelajuan serta prestasi yang lebih mengagumkan bagi melengkapkan gaya dan rasanya yang mewah,” kata Johan Hed, pengarah pengurusan produk Handheld Group. “Nautiz X2 juga mempunyai aksesori bernilai tambah yang dapat membantu pekerja untuk kekal bergerak – seperti mengedok peranti dalam kenderaan atau meningkatkan kecekapan dengan pemegang.”

“Mereka bentuk dengan faktor-faktor utama seperti teknologi, bahan dan kebolehgunaan sambil memastikan kos rendah merupakan satu cabaran berterusan yang harus kami hadapi,” kata Hed. “Nautiz X2 sememangnya padat dengan ciri-ciri dan kini ia menawarkan prestasi yang malah lebih pantas. Memandangkan kami menawarkan penaiktarafan ini pada harga rendah yang sama, Nautiz X2 merupakan nilai yang jauh lebih baik.”

Harga untuk Nautiz X2 bermula pada $999/€999. Unit-unit kini tersedia. Pesanan boleh dibuat serta merta.

Handheld Group ialah pengeluar dan pembekal global bagi bagi komputer, peranti pegang dan tablet mudah alih yang tahan lasak. Handheld dan rakan kongsinya di seluruh dunia membawakan penyelesaian mobiliti kepada perniagaan dalam industri geomatik, logistik, perhutanan, pengangkutan awam, utiliti, pembinaan, penyelenggaraan, perlombongan, ketenteraan dan keselamatan. Handheld Group, beribu pejabat di Sweden memiliki subsidiari di Finland, U.K., Belanda, Itali, Jerman, Switzerland, Australia dan AS. Ketahui lebih lanjut di www.handheldgroup.com

Keywords: Computer/Electronics Construction/Building Entertainment Mobile Entertainment Telecommunications Transportation MultiVu Photo New products/services


Instagram Kini Menawarkan “Recommended For You” Dalam Suapan Berita Anda

Instagram telah mengemas kini aplikasi mereka dengan menambah satu lagi ciri baru. Kini, suapan berita di dalam akaun anda akan memaparkan kongsian yang dipanggil Recommended For You. Kongsian yang disyorkan kepada anda dipilih oleh Instagram berdasarkan like yang diberi oleh kenalan yang anda ikuti walaupun anda tidak mengikuti perkongsian itu.

Dua minggu yang lepas, Instagram mengumumkan bahawa penggunanya boleh mengikuti tanda pagar yang disukai. Ciri ini membolehkan anda mengikuti perkara yang diminati tanpa perlu mengikuti individu tersebut. Berbalik kepada Recommended For You, rata-rata pengguna tidak setuju dengan kemas kini yang ditawarkan. Ini kerana, mereka merasakan kongsian tersebut tidak perlu berada di dalam suapan berita sedangkan mereka tidak mengikuti individu tersebut kerana bersebab.

Kemas kini Instagram yang baru ini masih belum diperluaskan lagi, tetapi pada masa akan datang ia mungkin boleh digunakan oleh semua pengguna di seluruh dunia.


GrabFood Kemas Kini Aplikasi, Penuhi Hasrat Pengguna Dengan Tawaran Lebih Mengiurkan!

Grab sebelum ini telah memperkenalkan sebuah aplikasi baharu mereka yang dikenali sebagai GrabFood – aplikasi yang menghubungkan pengguna ke aplikasi asal untuk tujuan memesan penghantaran makanan.

Dalam usaha mengukuhkan lagi kedudukannya, GrabFood telah mengemas kini lagi aplikasinya dengan pelbagai penambahbaikan dan tawaran hebat yang pasti mengiurkan!

GrabFood telah menggandakan jumlah peniaga dalam aplikasinya yang mana bukan sahaja melebihi sasaran malah dikatakan setanding dengan perkhidmatan penghantaran makanan lain di pasaran. Antaranya seperti Village Park Nasi Lemak, Rojak & Cendol Mustaffa (SS17), Soong Kee Beef Ball Noodles, Baskin Robbins, Texas Chicken dan Coffee Bean & Tea Leaf.

GrabFood juga telah melancarkan sebilangan kempen menarik seperti ‘People Pick’, “Bubble Tea Week,” ‘PastaDay’ dan ‘MurukkuCariku di samping memperkenalkan beberapa kedai makanan terbaru di aplikasinya.

Tidak terhenti di situ, mereka juga baru sahaja memulakan kempen baru yang dikenali sebagai “McNonald’s McNuggets” – pengguna boleh mendapatkan 4 keping ayam McNuggets secara percuma dengan setiap pesanan hidangan McValue.

Dengan lebih banyak gerai F&B di platform, ini bermakna GrabFood telah memperluaskan bilangan rakan kongsinya sekaligus dapat melayani kawasan perkhidmatan dengan lebih luas.


Nubia Membawa Masuk Tiga Model Baru – M2, M2 Lite & N1 Lite

Nubia secara rasminya telah melancarkan tiga peranti terbaru mereka iaitu Nubia M2, M2 Lite dan N1 Lite di Malaysia sebentar tadi yang mensasarkan pengguna tempatan dengan menawarkan telefon pintar kelas pertengahan dengan harga yang kompetitf.

Model yang diketengahkan ini hadir dengan kerangka unibodi logam dengan ketebalan hanya 7mm sahaja. Set cip Nubia M2 menggunakan Qualcomm Snapdragon 625 MSM8953 lapan teras 2GHz bersama RAM sebanyak 4GB, storan 64GB menyokong kad microSD sehingga 200GB, dan dioperasikan oleh Android 6.1 Marshmallow.

Kamera swafoto pula menggunakan 16 Megapiksel ISOCELL CMOS f/2.0, sementara dua buah kamera 13 Megapiksel sensor SONY CMOS (RGB + monochrome) bersama aperture f/2.2 dan lensa sudut lebar 80 darjah diletakkan di bahagian belakang menjadikan ia berfungsi sebagai dwi kamera.

Selain itu, ciri 3D Stereo dapat menangkap gambar tiga dimensi bersama ciri Potrait Mode membolehkan foto bokeh diambil. Tambahan, ciri Clone Camera 2.0 pula dapat membantu dalam menyunting rakaman serta ia menyokong rakaman sehingga kualiti 4K. Semua fungsi yang terdapat pada kamera ini telah menggunakan teknologi NeoVision serta dipaparkan pada skrin sentuh 5.5 inci 2.5D Super AMOLED Corning Gorilla Glass.

Antaramuka dijana oleh Nubia UI 4.0 dengan kapasiti bateri sebesar 3,630mAh, turut menyokong pengecasan pantas 18W.  Pembesar suara dilengkapi dengan Dolby Surround 7.1, teknologi TruSignal dan set telinga jenis DTS Headphone:X yang dapat menyalurkan bunyi jelas dan jernih.

Model seterusnya M2 Lite memiliki spesifikasi seperti paparan 5.5 inci 1280 x 720 HD dengan gelas 2.5D darjah, pemproses MediaTek Helio P10 dan digandingkan bersama RAM 4GB serta storan 32GB menyokong sehingga 128GB kad microSD.

Peranti ini menerima Android 6.0.1 Marshmallow, bateri 3,000mAh, dua slot SIM dan kamera 13 Megapiksel f/2.2 di bahagian belakang, manakala kamera depan 16 Megapiksel f/2.0 menggunakan lensa sudut lebar 80 darjah.

Yang terakhir N1 Lite didatangkan dengan paparan 5.5 inci HD 1280 x 720 diikuti pemproses MediaTek MTK6737 empat teras, RAM 2GB dan storan dalaman 16GB bersama slot microSD sehingga 32GB.

Kamera utama 8 Megapiksel f/2.0 dwi LED flash, sebaliknya di kamera depan pula 5 Megapiksel mendapat aperture hanya f/2.8 dan sistem operasi mendapat Android 6.0 Marshmallow menyokong dua slot SIM.

Harga bagi model-model ini bermula dari RM599 untuk Nubia N1 Lite (Black Gold), RM1,099 untuk model Nubia M2 Lite (Black Gold, Champagne Gold), manakala model kelas atasan ialah M2 pada harga RM1,699 (Black Gold, Champagne Gold).

Kesemua model diperkenalkan ini boleh didapati di semua pengedar sah seluruh Malaysia serta jualan atas talian Lazada, 11street dan DirectD.


Twitter Akan Menyiarkan Acara E-Sport

E-Sport sudah pun diiktiraf sebagai acara berkelas dunia dan mempunyai jutaan peminat di seluruh dunia. Pada skala global, semakin ramai pihak mula melibatkan diri di dalam E-Sport, dari segi penganjuran dan juga penajaan.

Terbaru, Twitter mengumumkan mereka akan bekerjsama dengan beberapa pihak penganjur bagi menjadikan Twitter sebagai medium penyiaran acara e-sport pada platform mereka. Dijangkakan acara seperti ESL One, DreamHack dan Intel Extreme Masters di dalam agenda penyiaran Twitter, acara-acara tersebut sudah pun dijadualkan berlangsung tahun ini.


Reviu Eksklusif: Huawei P9, Dwi Kamera Hasil Kejuruteraan Bersama Leica

Sokongan kamera yang berkualiti sememangnya menjadi antara kriteria utama kebanyakan pemilik smartphone kerana ia lebih mudah untuk dibawa ke mana jua anda pergi. Ini bermakna kebanyakan daripada pengguna biasa tidak lagi perlu membawa kamera kompak mahupun kamera DSLR dalam proses untuk mengambil gambar.

Menyedari akan hakikat tersebut, Huawei yang sememangnya lebih memfokuskan pada keupayaan penggambaran melalui siri P keluarannya ini telah menampilkan kejutan apabila ia bukan sahaja menampilkan rekaan dua buah lensa kamera, tetapi turut bekerjasama dengan Leica untuk memastikan pengalaman penggambaran terbaik dengan kehadiran Huawei P9 di pasaran. Selain daripada keupayaan penggambaran yang telah dipertingkatkan ini, Huawei P9 juga turut menampilkan rekaan yang sangat menarik dengan rasa premium setanding jenama popular lain di pasaran.

Walaupun hadir dengan saiz skrin yang sama, Huawei P9 tampil dengan saiz kerangka yang lebih kompak yang mana nisbah kerangka-ke-skrin adalah lebih tinggi iaitu 72.9% berbanding 71.4% pada Huawei P8. Lebar yang telah berkurangan sebanyak 1.2mm ini sedikit sebanyak memberi keselesaan dan juga rasa pegangan yang lebih baik.

Selain daripada kedudukan kamera depan yang telah diubah pada sebelah kiri bersebelahan sensor, pembaharuan ketara yang dapat dilihat adalah kemasan lubang earpiece. Jika P8 tampil dengan kemasan gril plastik dengan warna yang tampil sama seperti warna kerangkanya, lubang earpiece pada P9 pula diperbuat daripada logam dan di dalamnya turut menempatkan LED notifikasi.

Penggunaan paparan skrin Gorilla Glass 4 dengan permukaan 2.5D sememangnya menyerlahkan rasa premium pada P9, berbanding P8 yang tampil dengan skrin Gorilla Glass 3 yang rata. Lebih unik, persembahan panel depan pada P9 turut menerima sentuhan jalur yang kelihatan mirip seperti Galaxy Note 4. Malah perkataan ‘Huawei’ juga kini telah ditempatkan di bahagian bawah skrin.

Huawei P9 menawarkan dua lensa kamera hasil daripada kerjasama dengan pembuat lensa kamera popular iaitu Leica. Selain itu, P9 juga kini telah dilengkapi dengan teknologi fokus yang jauh lebih pantas dengan sokongan fokus jenis PDAF dan juga Laser. Kemasan lensa juga kelihatan lebih premium jika dibandingkan dengan P8. Tetapi agak mengecewakan kerana ia tidak lagi hadir dengan teknologi OIS.

Logo ‘Huawei’ pada P8 kini telah digantikan dengan sensor pengimbas cap jari berbentuk empat segi dengan kemasan krom di sekelilingnya sama seperti model Mate S dan juga G8. Berbeza dengan kebanyakan smartphone yang mengehadkan sensor tersebut untuk mengimbas cap jari sahaja, tetapi Huawei telah mengoptimumkannya untuk pelbagai aktiviti tambahan yang lain.

Pada bahagian bawah kerangka panel belakang, kedua-dua generasi ini tampil dengan jalur antena yang diperbuat daripada plastik. Namun begitu, jalur antena pada P9 kelihatan sedikit kekuningan berbanding putih krim pada P8. Jika dibandingkan antara kedua-dua model ini, editor merasakan jalur antena pada P8 adalah lebih baik berbanding P9 kerana ia terasa rata apabila disentuh.

Bahagian atas P9 kelihatan lebih kosong kerana ia hanya menempatkan lubang speaker sahaja. Manakala bahagian bawah kerangka P9 telah dioptimumkan pengunaan ruangnya dengan port 3.5mm audio jack, lubang mikrofon, port USB Type-C yang terbaru dan juga sebuah speaker. Menariknya port USB Type-C ini menawarkan proses pemindahan fail dan juga pengecasan yang lebih pantas.

Butang volume dan juga butang Power masih lagi dikekalkan pada sisi kanan P9, tetapi saiz butang Power kini kelihatan lebih lebar dengan permukaan yang memiliki tekstur bagi memudahkan anda membezakannya dengan butang volume. Manakala slot kad SIM dan juga kad microSD bukan sahaja telah disatukan dalam satu slot yang sama, bahkan kedudukan slot ini juga telah dipindahkan ke sisi kiri kerangka.

Tidak dinafikan selain daripada sokongan spesifikasi yang berprestasi tinggi dan juga penampilan kerangka luaran yang menarik, satu kriteria yang sering dilihat oleh pengguna sebelum membuat pembelian sesebuah smartphone itu adalah tidak lain dan tidak bukan persembahan antaramuka yang digunakan. Seperti yang diketahui, Huawei telah mengambil pendekatan untuk menggunakan antaramuka yang tampil lebih ringkas tetapi dalam masa yang sama menyediakan fungsi menarik yang boleh anda gunakan. Berikut adalah fungsi yang boleh anda dapati pada Huawei P9 yang dioperasikan dengan antaramuka terbaru EMUI 4.1 yang berasaskan kepada Android 6.0 Marshmallow…

Tanpa perlu mengakses menu smartphone, anda boleh mengakses empat aplikasi dengan lebih pantas di paparan lockscreen iaitu rakaman audio, kalkulator, lampu suluh dan kamera dengan meleret simbol bahagian bawah ke atas.

Pada paparan homescreen, gunakan kaedah pinch out untuk mengakses fungsi tersembunyi yang dikenali sebagai ‘Hidden apps’. Apa yang menariknya, anda bebas memilih apa jua aplikasi untuk disembunyikan daripada dipaparkan pada homescreen.

Tanpa perlu menggunakan aplikasi pihak ketiga, kini anda boleh mengelakkan individu lain daripada cuba membuka aplikasi yang ada dengan bantuan pengimbas cap jari yang lebih praktikal.

Aplikasi ‘Phone Manager’ berupaya membantu anda mengurus Huawei P9 secara optimum. Antara fungsi yang disokong adalah penyingkiran fail yang tidak diperlukan, pemantauan penggunaan data Internet, senarai hitam kontak dan banyak lagi.

Aplikasi ‘Health’ membantu anda untuk memantau aktiviti senaman yang dilakukan dengan menetapkan sasaran kecergasan yang dikehendaki. Terdapat tiga sasaran yang boleh anda pilih iaitu berdasarkan pada jarak, masa atau kalori.

Proses mengambil gambar screenshot terasa lebih mudah dengan adanya sokongan fungsi ‘Smart Screenshot’ yang menyokong tiga mod berbeza iaitu Scroll Screenshot, Full Screenshot dan juga Partial Screenshot.

Tanpa perlu bersusah payah menggunakan aplikasi pihak ketiga, anda boleh merekod klip video berkualiti HD pada skrin dengan dua cara mudah iaitu sama ada menekan serentak butang Volume Up dan butang Power atau mengetuk skrin menggunakan dua buku jari.

Bagi memudahkan anda membuat carian pantas, leretkan sahaja paparan skrin ke bawah pada mana-mana paparan homescreen. Selain memudahkan carian aplikasi, kontak, mesej dan sebagainya, fungsi ini juga akan memaparkan aplikasi yang pernah anda gunakan.

Memandangkan Huawei P9 dioperasikan oleh EMUI 4.1 berasaskan Android 6.0 Marshmallow, kini anda boleh menambah beberapa akaun Guest bagi memastikan segala data atau teks mesej anda tidak diakses oleh individu lain apabila akaun tersebut diaktifkan.

Tidak dinafikan lagi pengoperasian Huawei P9 sememangnya terasa lancar, tetapi sebenarnya anda masih boleh menikmati kelancaran pengoperasian yang lebih baik dengan cara yang sangat mudah. Caranya adalah dengan mematikan kesemua animasi yang terdapat di dalam menu Developer Options iaitu Window animation scale, Transition animation scale, dan juga Animator duration scale. Tetapi sebelum itu, anda terlebih dahulu perlu mengaktifkan menu Developer Options di dalam Settings dengan klik pada Build number di dalam menu About phone sebanyak 7 kali.

Mungkin ada di antara anda yang tidak tahu bahawa sebenarnya Huawei P9 menyokong fungsi pengecas pantas, tetapi tidak diketahui teknologi apakah yang digunakan. Walau bagaimanapun, agak mengecewakan kerana pakej pembelian Huawei P9 hanya didatangkan dengan adapter pengecas jenis 5V/2A sahaja. Berikut adalah perbezaan masa mengecas yang editor telah jalankan dengan menggunakan dua adapter pengecas berbeza iaitu 5V/2A (pengecas standard Huawei P9) dan 9V/2A (pengecas Huawei Mate 8).

Proses mengecas dimulakan pada jam 9.05pm dengan baki bateri 20%.

Selepas 30 minit dicas, peratusan bateri telah meningkat kepada 44% (jumlah peningkatan 24%).

1 jam dicas, peratusan bateri telah meningkat kepada 70% (jumlah peningkatan 50%).

Proses mengecas dimulakan pada jam 7.08pm dengan baki bateri 20%.

Selepas 30 minit dicas, peratusan bateri telah meningkat kepada 54% (jumlah peningkatan 34%).

Selepas 1 jam dicas, peratusan bateri telah meningkat kepada 86% (jumlah peningkatan 66%).

Sebaik sahaja anda menyambungkan adapter dengan sokongan pengecas pantas (9V/2A), ada tiga cara untuk anda mengetahui sama ada fungsi pengecasan pantas pada Huawei P9 telah diakfitkan ataupun tidak. Berikut adalah cara untuk anda mengetahuinya:

Cara pertama: melalui penerimaan mesej notifikasi yang memaklumkan anda bahawa pengecasan pantas telah digunakan.

Cara kedua: terteranya perkataan ‘Fast Charging’ pada paparan lockscreen.

Cara ketiga: melalui ikon bateri yang hadir dengan dua simbol kilat berbanding hanya satu sekiranya fungsi pengecas biasa digunakan.

Tidak dinafikan Huawei P9 merupakan versi peningkatan untuk model Huawei P8 dan sepanjang editor menggunakan sendiri model terbaru dari Huawei ini, terdapat beberapa fungsi yang sebelum ini ada pada Huawei P8 tetapi telah disingkirkan dari Huawei P9. Berikut adalah tiga fungsi yang tidak lagi disokong oleh Huawei P9:

Kini anda tidak lagi boleh menggunakan kaedah menyentuh paparan skrin sebanyak dua kali untuk mengaktifkan paparan skrin kerana fungsi ‘Double Touch’ tidak lagi tersedia di dalam menu Settings → Smart Assistance → Motion Control. Mungkin anda merasakan fungsi itu tidak lagi diperlukan memandangkan paparan skrin boleh diaktifkan dengan menggunakan pengimbas cap jari, tetapi ianya kurang praktikal jika anda hanya ingin melihat jam atau memeriksa notifikasi tanpa unlock. Tambahan pula kedudukan pengimbas cap jari terletak di bahagian panel belakang yang menyukarkannya untuk dicapai apabila diletakkan di atas meja.

Satu lagi fungsi yang telah disingkirkan pada Huawei P9 adalah Touchplus yang terletak di menu Settings → Smart Assistance → Touchplus. Penyediaan fungsi Touchplus merupakan antara fungsi yang sangat digemari oleh editor kerana ia membolehkan butang kawalan on-screen dipindahkan ke bahagian bezel di bawah paparan skrin dengan menggunakan aksesori khas iaitu pelindung skrin kaca yang juga dikenali sebagai Touchplus. Sokongan fungsi ini secara tidak langsung membolehkan keseluruhan paparan skrin digunakan sepenuhnya tanpa gangguan butang kawalan jenis on-screen.

Huawei P9 juga tidak lagi menyokong fungsi Wireless Display seperti yang terdapat pada Huawei P8 sebelum ini. Sokongan Wireless Display membolehkan pemilik untuk memaparkan paparan skrin pada smartphone ke paparan yang lain dengan menggunakan sambungan WiFi. Ini bermakna anda boleh melihat gambar, atau menonton video pada paparan yang lebih besar untuk dikongsikan dengan rakan-rakan atau ahli keluarga anda.

Seperti biasa apabila munculnya model terbaru di pasaran, sudah tentunya ramai di antara kita yang akan cuba membandingkannya dengan generasi sebelum ini dan juga beberapa model lain yang terdapat di pasaran. Bagi melihat sendiri keupayaan dan juga prestasi Huawei P9, kami telah memilih beberapa model smartphone yang dijual pada harga jualan (RRP) antara RM2,098 hingga RM2,299 iaitu ASUS ZenFone Zoom, OPPO R7 Plus, Samsung Galaxy S6 dan juga Sony Xperia Z5 Dual. Selain itu, kami juga turut menyelitkan generasi sebelum ini iaitu Huawei P8 agar mudah untuk anda melihat peningkatan dan keupayaan yang dibawakan oleh generasi terbaru ini. Berikut adalah beberapa jenis ujian berbeza yang kami telah lakukan…

Kekuatan audio apabila anda menggunakan earphone pada Huawei P9 sememangnya sedikit mengecewakan kerana ia tidak sekuat peranti lain yang dibandingkan. Tetapi apabila muzik dimainkan menggunakan loudspeaker, Huawei P9 merupakan antara yang terbaik tetapi masih tidak mampu mengatasi kelantangan Huawei P8. Manakala dari segi kualiti pula ia menawarkan audio yang baik dari segi bes dan treble.

Walaupun tahap keterangan maksimum Huawei P9 bukanlah yang terbaik, tetapi sokongan paparan jenis IPS-NEO LCD menawarkan sudut pandangan yang baik dan juga kontras yang memuaskan. Berdasarkan perbandingan yang editor lakukan, jelas dapat dilihat Huawei P9 menyokong paparan yang lebih warm berbanding Huawei P8 yang tampil dengan paparan yang lebih menjurus kepada cool.

Sokongan pemproses HiSilicon Kirin 955 yang terbaru daripada Huawei ini sememangnya tidak mengecewakan jika dibandingkan dengan pesaingnya yang lain. Bahkan ia juga menawarkan prestasi hampir dua kali ganda lebih baik berbanding generasi sebelumnya. Tetapi sekiranya anda menggemari permainan berkualiti HD, Huawei P9 bukanlah yang terbaik kerana ia menawarkan prestasi yang sederhana sahaja.

Walaupun didatangkan dengan adapter pengecas 5V/2A, masa mengecas yang diambil oleh Huawei P9 sebenarnya tidaklah begitu mengecewakan kerana ia hanya mengambil sekitar 2 jam 26 minit untuk dicas penuh dari 0 hingga 100%. Tambahan pula ia menyokong kapasiti bateri yang agak besar iaitu 3000mAh. Masa mengecas yang diambil sudah tentunya lebih pendek jika anda menggunakan adapter pengecas dengan output 9V/2A (Huawei Mate 8) seperti yang dicuba oleh editor sebelum ini.

Sebagaimana generasi sebelum ini, keistimewaan siri P keluaran Huawei sudah tentunya memfokuskan pada keupayaan penggambaran. Ini jelas dilihat pada Huawei P6 yang merupakan smartphone pertama tampil dengan mod makro 4cm yang pertama, Huawei P7 dengan Pemproses Isyarat Imej (ISP) setanding DSLR yang pertama, dan juga Huawei P8 yang tampil sebagai smartphone pertama menyokong sensor RGBW. Keupayaan dan keunikan penggambaran Huawei P9 ini nampaknya telah dipertingkatkan ke satu tahap yang lebih menarik dengan sokongan dua lensa yang telah mendapat sentuhan pembuat kamera profesional iaitu LEICA.

1. Viewfinder Auto
Mod penggambaran Auto telah disediakan dengan dua fungsi tambahan iaitu Wide Aperture dan juga Filters.

2. Viewfinder Pro
Mod Pro pula membolehkan anda melaras ISO, Shutter speed, Exposure value, Auto Focus , White balance dan juga Metering.

3. Modes
Kini kesemua Modes telah ditempatkan di sebelah kiri viewfinder dan anda boleh mengaksesnya dengan leretan dari kiri ke kanan.

4. Settings
Manakala Settings pula boleh diakses dengan meleretkan jari dari kanan ke kiri pada paparan viewfinder.

Dengan menggunakan mod Wide Aperture, anda boleh mendapatkan hasil gambar dengan efek bokeh yang sangat baik. Lebih menariknya, efek bokeh itu boleh dilaras secara manual selepas gambar diambil antara F16 hingga F0.95.

Keistimewaan lensa Leica sudah tentunya sokongan mod penggambaran Monochrome yang berupaya mengambil gambar hitam dan putih dengan kontras yang sangat baik. Ini jelas dapat dilihat pada hasil gambar yang diambil dalam persekitaran gelap.

Mod penggambaran Super Night yang digunakan sebelum ini telah ditukarkan namanya ke mod Night Shot pada Huawei P9. Dengan bantuan tripod, anda berupaya mengambil gambar yang sangat gelap dengan menggunakan kaedah long exposure.

Walaupun tidak menggunakan mod HDR, hasil gambar kelihatan sangat baik kerana masih boleh dilihat dengan jelas kepulan awan dan dalam masa yang sama kejituan warna pada bangunan berjaya dikekalkan dengan baik.

Tanpa menggunakan sebarang mod, penggambaran lampu neon ini berjaya diambil tanpa masalah noise walaupun sedikit dan warna lampu neon yang berwarna-warni itu kelihatan sangat menonjol sekali.

Pengambilan gambar pada jarak yang dekat atau lebih dikenali sebagai mod makro tidak menjadi masalah kerana Huawei P9 berupaya fokus pada objek tanpa sebarang masalah kerana ia dibantu oleh fokus jenis laser.


Rangkul Gelaran Juara Di Kejohanan Predator League 2020 Malaysia PUBG, Battle Arena Elite Bawa Pulang Wang Tunai RM10,000!

Tahniah! Tahniah! Tahniah! Pasukan Battle Arena Elite mempamerkan aksi mantap apabila berjaya merangkul gelaran juara di Kejohanan Predator League 2020 Malaysia PUBG yang berlangsung di Battle Arena, hari ini.

Kejayaan ini sekaligus menyaksikan pasukan Battle Arena Elite berjaya membawa pulang hadiah kemenangan berupa wang tunai berjumlah RM10,000 dan Predator Aethon 300 Gaming Keyboard. Selain itu, mereka juga berjaya menempah ke tiket kejohanan akhir Predator League Asia Pacific 2020 yang akan berlangsung di Filipina pada Februari 2020!

Seterusnya, tempat kedua pula dimenangi pasukan GeekFam dan berjaya membawa pulang wang berjumlah RM5,000 berserta Predator Galea 350 Gaming Headset. Manakala, tempat ketiga pula adalah pasukan Boss Gold dengan bawa pulang hadiah berjumlah RM3,000 dan Acer E300 True Harmony Earphone. Tahniah, diucapkan buat semua para pemenang!


Xiaomi Akan Buka 6 Lagi Mi Stores Di Malaysia Menjelang Mei 2018

Dalam majlis pelancaran Xiaomi Redmi Note 5 di Malaysia semalam, pihak Xiaomi turut menyatakan dimana mereka akan membuka lebih banyak kedai konsep di beberapa tempat di sekitar negara bagi menambah kedai konsep sedia ada. Sebanyak enam buah kedai bakal dibuka menjelang Mei 2018 antaranya di Johor Bahru (Paradigm Mall), Melaka (Dataran Pahlawan Megamall), Alor Setar (Aman Central), Kota Kinabalu (Imago KK Time Square), Selangor (Aeon Bukit Tinggi), dan Pulau Pinang (Sunway Carnival).

Menerusi pembukaan kedai-kedai yang bakal dibuka ini, Xiaomi berpendapat orang ramai terutamanya peminat jenama Xiaomi akan mendapat akses yang lebih mudah untuk mendapatkan barangan, termasuk daripada segi aspek ketulenan yang tidak perlu diragui. Selain itu, ia juga memberi alternatif kepada mereka yang tidak gemarkan pembelian secara dalam talian untuk melihat produk dengan lebih dekat.

Buat masa ini, Mi Stores yang boleh dikunjungi di Malaysia terletak di Kuala Lumpur (Suria KLCC dan NU Sentral), Putrajaya (IOI City Mall), Pulau Pinang (Queensbay Mall), dan Sabah (Mi Suria), sekaligus menjadikan keseluruhan 11 kedai rasmi di seluruh negara.


Vivo V11i Fairy Pink Secara Rasmi Dijual Pada Hari ini Pada Harga RM1299

Vivo hari ini secara rasmi telah melaksanakan penjualan edisi terhad V11i Fairy Pink di Malaysia pada harga RM1299 di Vivo Concept Store,Vivo Store , Lazada, 11 street dan Shopee.

V11i merupakan salah satu keluaran terbaharu daripada Vivo yang disertakan dengan ciri-ciri yang mengagumkan iaitu AI camera yang membantu merakam gambar dengan sempurna di bawah sebarang senario.

Ia juga turut disertakan dengan 16MP + 5MP pada dwi kamera di bahagian belakang. Kedua-dua kamera ini dikuasakan oleh AI algorithm dengan keupayaan untuk menghasilkan kesan Bokeh yang menarik. V11i turut dilengkapi dengan AI Backlight Mode, AI Low Light Mode, AI Scene Recognition dan AI Potrait Framing yang memudahkan pengguna untuk merakam gambar setiap saat.

Didatangkan dengan 4GB RAM dan 128GB ROM yang menyediakan storan yang lebih besar. Bagi keupayaan mengecas pula, ia mampu untuk melaksanakan Fast Charging. Dari segi paparan pula, ia didatangkan dengan paparan Halo FullView dan paparan skrin 6.3 inci yang mempunyai 19:9 aspect ratio.

Bagi pembelian di Vivo Concept Store, cabutan bertuah untuk memenangi rantai Swarovski adalah tersedia dari 1 November sehingga 11 November 2018 dan tertakluk kepada terma dan syarat. Vivo V11i juga boleh didapati di pengedar yang berdaftar bermula dari 3 November 2018. Bagi mendapatkan maklumat yang lebih lanjut, bolehlah layari laman sesawang Vivo Malaysia atau di akaun Vivo di Facebook, Instagram, Twitter dan Youtube.


Dunia Games Telkomsel dan Garena Anjur Kejohanan eSukan “Indonesia Games Championship 2020”

JAKARTA, Indonesia, 8 Mei 2020 /PRNewswire/ — Telkomsel mengumumkan kembalinya kejohanan eSukan yang terbesar di Indonesia, Indonesia Games Championship (IGC). Dunia Games Telkomsel bekerjasama dengan Garena untuk menganjurkan IGC 2020 yang bakal diadakan mulai Mei hingga September 2020. Kejohanan ini dijangka menggamit perhatian lebih daripada 32.000 peminat permainan mudah alih dari seluruh Indonesia yang akan bersaing bagi memenangi hadiah keseluruhan bernilai lebih Rp1.6 bilion. Pusingan kelayakan akan diadakan secara dalam talian bagi mengekalkan jarak fizikal sebagaimana yang dinasihati oleh pihak kerajaan Indonesia semasa pandemik COVID-19.

Pengarah Pemasaran Rachel Goh berkata, “Sebagai sebuah syarikat telekomunikasi digital, Telkomsel terus mengambil peranan sebagai pendorong ketersambungan semasa waktu yang mencabar ini melalui ekosistem digital yang inklusif dan mampan. IGC 2020 akan diadakan secara dalam talian, bagi membolehkan peserta menyumbang dalam perkembangan industri eSukan yang selanjutnya di Indonesia sekali gus mengekalkan jarak fizikal mereka yang selamat. Ini juga menunjukkan sokongan kami terhadap nasihat berterusan pihak kerajaan untuk membatalkan atau menangguhkan perhimpunan sosial semasa pandemik ini.”

IGC 2020 dibuka untuk pasukan lelaki mahupun wanita, pemain amatur hingga profesional, membolehkan setiap orang untuk mencapai potensi mereka dan menyumbang kepada pembangunan industri eSukan di Indonesia. Terdapat dua genre permainan yang dipertandingkan, termasuk Arena Pertarungan Dalam Talian Berbilang Pemain (MOBA) dan Ikhtiar Hidup Medan Tempur, dalam bentuk permainan PC dan permainan mudah alih. Judul permainan yang akan dipertandingkan dalam kategori permainan PC ialah League of Legends. Sementara itu, permainan yang akan dipertandingkan dalam kategori permainan mudah alih ialah Free Fire, Call of Duty Mobile dan Arena of Valor.

Pendaftaran dibuka untuk peserta di seluruh Indonesia mulai 6 Mei hingga Jun 2020 melalui igc.duniagames.co.id. Pusingan kelayakan akan diadakan pada Julai dan Ogos 2020. Sejumlah lapan pasukan terbaik daripada setiap permainan (12 pasukan daripada Free Fire) akan dipilih untuk melangkah ke Peringkat Akhir pada September 2020. Kejohanan ini boleh distrim langsung melalui laman sesawang, media sosial dan YouTube Dunia Games serta aplikasi penstriman video Telkomsel.

“Kami berharap agar IGC 2020 dapat memenuhi harapan pemain terhadap hiburan semasa waktu yang belum pernah terjadi sebelum ini. Kami juga ingin terus mengadakan IGC secara berkala pada tahun-tahun akan datang bagi membawakan kemajuan yang lebih berkesan dan mampan dalam industri eSukan,” simpul Rachel.

Kejohanan IGC juga telah diadakan pada tahun 2017 dan 2018. Lebih daripada 22.000 orang menyertainya dan berjuta-juta penonton menyaksikannya di saluran digital Dunia Games.


Huawei Y9 (2019) Bakal Dipasarkan Pertengahan Oktober Ini?

Huawei Y9 (2019) dikatakan bakal menjengah pasaran seperti yang telah diumumkan oleh syarikat tersebut. Telefon pintar ini merupakan kesinambungan daripada keluaran terdahulu, Huawei Y9 (2018) yang dilancarkan pada awal tahun ini.

Menurut khabar angin, Huawei Y9 (2019) disertakan dengan spesifikasi yang dinaik taraf yang mana telefon ini disertakan dengan paparan skrin 6.5 inci, Kirin 710 SoC, teknologi pengimbas cap jari 4.0 yang mana syarikat tersebut mendakwa bahawa ia mampu membuka telefon pintar tersebut sepantas 0.3 saat.

Ia juga dilengkapi dengan dua kamera pada bahagian hadapan dan belakang yang mana ia didatangkan sekali dengan fungsi AI. Bagi kamera hadapan, telefon ini menyediakan 16MP + 2MP manakala kamera di bahagian belakang pula ialah 13MP + 2MP.

Sungguhpun harga bagi telefon pintar ini masih belum lagi diumumkan, namun syarikat tersebut telah mengumumkan bahawa telefon ini dijangka akan di pasarkan pada pertengahan bulan Oktober ini.

Huawei menyasarkan penjualan telefon ini kepada golongan muda yang cenderung terhadap permainan video, fotografi dan hiburan. Oleh itu, teknologi GPU Turbo juga tidak ketinggalan dibekalkan pada Y9 (2019), bersama dengan kapasiti bateri sebesar 4,000mAh dan sokongan 4GB RAM.


MWC 2017: Lagenda Peranti Mobil Muncul Semula

Nokia 3310 yang diangkat sebagai lagenda di dalam arena peranti mobil membuat kemunculan semula di dalam acara MWC 2017 di Barcelona. Walaupun tidak dikelaskan sebagai peranti pintar, Nokia 3310 masih menerima sambutan yang hangat dari pihak media dan juga pengguna, jelas menunjukkan betapa hebat legasi yang ditinggalkan model ini.

Nokia 3310 yang diberi nafas baru ini hadir dengan beberapa pembaharuan, antaranya paparan peranti ini telah dinaik taraf kepada saiz 2.4 inci dengan paparan warna QVGA. Nokia juga telah menaik taraf perisian, melengkapkan kamera 2MP, dan juga slot microSD.

Bukan itu sahaja, permainan Snake yang sinonim dengan Nokia 3310 juga telah diberikan pembaharuan dan nampak sangat menarik. Menurut Nokia, telefon ini mempunyai bateri yang boleh bertahan sehingga sebulan dalam keadaan standby. Namun terdapat satu perkara yang agak mengecewakan, Nokia tidak menyebut mengenai ciri “kekebalan” yang amat dikenali pada nama Nokia 3310. Pasti ramai yang mahukan model terbaru ini mempunyai ketahanan yang lebih hebat berbanding model terdahulu. Malangnya tiada apa-apa yang diperkatakan mengenai ciri ini.

Nokia 3310 diumumkan akan dijual pada harga USD 21 (kira-kira RM 226.62).


Samsung Kongsi Cara Mengenal Pasti Galaxy Note7 Model Baru & Lama!

Selepas Samsung tarik balik kesemua pra-tempahan Galaxy Note7 di seluruh dunia akibat masalah yang berpunca daripada bateri, dan Malaysia turut tersenarai di mana program penukaran akan bermula pada 29 September 2016 ini.

Terkini, Samsung berkongsi bagaimana ingin mengenal pasti sama ada peranti Galaxy Note7 yang diterima model baru ataupun lama! Samsung telah menyenaraikan cara-cara yang boleh dilihat apabila mendapat unit terbaru.

Kepada semua pemilik Samsung Galaxy Note7 terutamanya di Malaysia, anda diminta untuk menukarkan unit sedia ada kepada model Galaxy Note7 terbaru. Walaupun peranti anda kelihatan tidak bermasalah, tetapi ia sebagai langkah terbaik untuk mengelakkan dari kejadian tidak diingini berlaku.

Untuk maklumat lanjut mengenai program penggantian Galaxy Note7 Malaysia, anda boleh layari Galaxy Note7 Exchange Program atau hubungi Samsung Malaysia Careline di talian 1800-88-7799.


Trik Membersihkan Ruang Simpanan iPhone Tanpa Perlu Membuang Aplikasi

Masalah ruang simpanan merupakan perkara biasa yang dihadapi pengguna iPhone, ini kerana peranti tersebut mempunyai ruang simpanan terhad dan hadir tanpa sokongan MicroSD untuk anda menambah kapasiti. Pada kebiasaannya apabila iPhone mempamerkan mesej peringatan bahawa kapasiti memorinya hampir penuh, kebanyakan pengguna memilih untuk memadam aplikasi, lagu dan juga gambar bagi membersihkan sedikit ruang simpanan. Namun kali ini editor akan kongsikan satu teknik yang membolehkan anda membersihkan sedikit kapasiti stor dalaman iPhone tanpa perlu membuang mana-mana aplikasi atau fail.


Honor Note10 Rasmi Di Pasaran China Bersama Spesifikasi Premium

Hari ini honor secara rasminya mengumumkan kehadiran honor Note10, sebuah peranti yang menyokong spesifikasi premium.

Seperti yang disebarkan di laman sesawang sebelum pelancaran, honor Note10 hadir dengan kapasiti bateri yang sangat besar, iaitu 5000mAh dengan pengecasan pantas 5V/4.5A. Bateri berkuasa ini sangat dinanti-nantikan oleh kaki gamer kerana menurut honor, anda boleh bermain permainan Arena of Valor selama 6.5 jam atau menonton video FHD selama 15 jam.

Selain bateri yang besar, skrin berukuran 6.95 inci AMOLED juga dipadankan pada honor Note10 bersama cip pemproses terkini Kirin 970, 6GB/8GB RAM dan 64GB/128GB ROM.

Sokongan teknologi GPU Turbo tidak dilupakan juga, pada masa yang sama juga menawarkan sokongan CPU Turbo, di mana sebuah butang khas disediakan untuk memberikan kuasa tambahan semasa bermain permainan.

Kuasa penggambaran juga hebat, dilengkapi dengan dwi kamera utama 24MP (Monochrome) + 16MP (RGB) bersama f/1.8 aperture, AI scene detection dan AIS untuk mengelak getaran semasa mengambil gambar malam. Kamera hadapan pula beresolusi 13MP f/2.0 aperture, juga menyokong AI Portrait.

Harga jualan untuk honor Note10 varian 6GB+64GB adalah CNY2799 (~RM1674), 6GB+128GB adalah CNY3199 (~RM1910) dan 8GB+128GB adalah CNY3599 (~RM2149). Buat masa ini hanya dijual di pasaran China sahaja.


Mariah Carey Pecah Rekod Penstriman Di Spotify Dengan 10,819,009 Pestriman

Perayaan krismas baru sahaja diraikan 2 hari lepas dan ternyata keriangannya meninggalkan kesan yang sangat medalam. Melalui aplikasi Spotify, Mariah Carey nyata telah memecah rekod penstriman paling banyak dalam sehari.

Rekod tersebut telah dipecahkan menerusi lagu Krismas yang dinyanyikan oleh beliau iaitu All I Want For Christmas is You dengan 10,819,009 pestriman. Ia sekaligus telah memintas rekod yang dipegang oleh mendiang XXXTentacion yang mana ia mencatatkan rekod penstriman sebanyak 10,415,088.

Dalam pada itu,  bagi rekod penstriman di Malaysia, memperlihatkan penyanyi nombor 1 Malaysia, Datuk Seri Siti Nurhaliza mengungguli carta Artis Tempatan Paling Banyak Distrim diikuti oleh Sufian Suhaim, Haqiem Rusli, Faizal Tahir dan Ismail Izzani.

Berikut merupakan Carta Tertinggi Malaysia 2018 oleh Spotify:


Samsung Galaxy S8 Dengan Pembantu Peribadi Khas Viv

Pada awal Oktober, Samsung telah membeli Viv Labs, startup yang dibentuk oleh pencipta Siri. Viv Labs kemudiannya membangunkan kecerdasan pintar yang cukup hebat, dikenali sebagai Viv. Kini, syarikat itu telah mengesahkan bahawa Viv akan menjadi salah fungsi terbaru yang akan disertakan bersama-sama telefon pintar Samsung Galaxy S8 yang akan datang.

Menurut Reuters, Samsung merancang untuk menggabungkan Viv ke dalam “telefon pintar Galaxy dan mengembangkan perkhidmatan pembantu digital kepada peralatan rumah dan peranti teknologi boleh pakai.”

Syarikat itu tidak menyatakan dengan spesifik sejauh manakah Viv akan berfungsi pada peranti Galaxy S8 akan datang, namun Naib Presiden Eksekutif Samsung Rhee Injong berkongsi bahawa mereka akan membuka pintu kerjasama VIV dengan pihak ketiga. Menurut beliau langkah ini penting bagi meluaskan skop kepintaran Viv dan memudahkan servis kecerdasan pintar ini dimiliki pengguna.

Dengan apa yang terjadi pada Galaxy Note 7, agak jelas Samsung sekarang berhempas-pulas dalam penghasilan Galaxy S8. Mereka nampaknya perlu memenangi hati pengguna dengan menawarkan peranti hebat dari segenap segi, dan kecerdasan pintar adalah salah satu fungsi yang pastinya akan dihargai pengguna.


Nubia Menghargai Pemenang Pingat Emas Taekwondo Malaysia Dalam Sukan SEA Ke-29

Atlet Malaysia, Yap Khim Wen, Chew Wei Yan, dan Rozaimi Rozali yang baru-baru ini memenangi pingat emas dalam acara seni mempertahankan diri Taekwondo telah dipanggil ke pejabat Nubia Malaysia di Kuala Lumpur. Pertemuan itu diadakan bagi meraikan kemenangan mereka bertiga dalam Sukan SEA yang ke-29.

Dalam majlis tertutup itu, pihak Nubia Malaysia sangat berbangga dengan pencapaian atlet kita khususnya peserta Taekwondo malah berbesar hati untuk memberikan sedikit hadiah kepada setiap seorang daripada mereka. Oleh itu, Nubia Malaysia telah menyerahkan sebuah telefon pintar terbaru Nubia M2 Black Gold yang bernilai RM1,599, sebuah powerbank dan cenderahati Nubia sebagai penghargaan.

Selepas upacara penyampaian hadiah, ketiga-tiga mereka dikehendaki mengambil gambar menggunakan kamera Nubia M2 untuk dikongsikan ke dalam Facebook rasmi Nubia Malaysia. Seperti yang sudah diketahui, Nubia juga telah melantik ikon bolasepak dunia Christiano Ronaldo sebagai duta rasmi jenama mereka sejak tahun 2016. Dalam masa yang sama, Nubia juga berharap sokongan ini akan diteruskan ke tahun hadapan dalam Sukan Asia ke-18 di Jakarta.


Apple Bekerjasama Dengan LG Untuk Menghasilkan Paparan Skrin OLED Untuk iPhone

Rata-rata daripada pembaca di luar sana tentunya sudah sedia maklum bahawa iPhone X telah menggunakan paparan skrin OLED berukuran 5.8 inci yang dihasilkan oleh Samsung. Sungguhpun paparan yang disokong oleh iPhone X itu telah diiktiraf sebagai paparan skrin terbaik pernah dihasilkan pada telefon pintar oleh DisplayMate, masih ada di antara pemilik peranti itu yang dikatakan berhadapan dengan isu kemunculan garisan hijau pada skrin tersebut.

Maklumat yang baru diperolehi, Apple dilaporkan sedang dalam proses perbincangan dengan LG untuk membekalkan paparan skrin OLED untuk iPhone keluaran tahun 2018 ini. LG berkemungkinan besar akan diberikan tanggungjawab untuk menghasilkan panel OLED untuk model 6.5 inci. Manakala Samsung dikatakan akan menjadi pembekal untuk panel OLED untuk model 5.8 inci dan juga 6 inci.

Pembuatan panel OLED dari LG ini akan mula dihasilkan pada pertengahan tahun nanti dengan perancangan untuk menghasilkan sebanyak 15 juta unit bagi bekalan sepanjang tahun ini. Bekalan panel OLED keluaran LG ini akan terus dipertingkatkan pada tahun 2019 dengan kuantiti sebanyak 6 juta unit pada setiap bulan.


Nubia Z11 Dibawa Masuk Ke Pasaran Tempatan Pada Harga RM1,899! Nubia Z17 Akan Datang!!!

Selain daripada tiga model terbaru yang dilancarkan oleh Nubia semalam, turut sama dibawa masuk ke pasaran Malaysia ialah Nubia Z11 berikutan mendapat permintaan yang tinggi.

Telefon pintar flagship daripada Nubia ini didatangkan dengan pemproses Qualcomm Snapdragon 820 dibantu dengan RAM sebanyak 6GB yang dijual pada harga RM1,899 termasuk GST.

Dalam pada masa yang sama, Nubia Malaysia juga mengumumkan bahawa model terbaru Z17 yang hadir dengan set cip Qualcomm Snapdragon 835 dan RAM setinggi 8GB juga akan dibawa masuk ke Malaysia tidak lama lagi. Telefon pintar Nubia Z17 ini baru sahaja dilancarkan di China pada 1 Jun yang lepas.


Jabra Elite 25e: Headphone Dengan Bateri Yang Terhebat Dalam Kelasnya

Jabra sebagai peneraju dalam bidang audio, baru-baru ini telah melancarkan Jabra Elite 25e, sebuah in-ear stereo neckband headphone yang menekankan bateri terbaik dalam kelasnya untuk panggilan wayarles dan muzik.

Jabra Elite 25e merupakan sebuah headphone mobiliti sepenuhnya bagi mereka yang sentiasa aktif dan memerlukan keberkesanan dan produktiviti yang optimum sepanjang hari. Ia dilengkapi bateri tinggi dengan hanya sekali cas dapat bertahan sehingga 18 jam, ini adalah prestasi terbaik bagi headset dalam kelasnya, sama ada digunakan untuk mendengar muzik atau membuat dan menerima panggilan.

Neckband mempunyai zon lentur yang boleh dibengkokkan dan rekaannya akan memastikan padanan yang hebat dan keselesaan sepanjang hari. Anda juga dapat menikmati bunyi in-ear yang lebih baik dengan EarGels™, gel telinga yang direka untuk memberikan pengalaman audio yang mengasyikkan. Rekaan baru ini memberikan padanan yang lebih tepat dan selesa, dapat mengurangkan ketirisan audio, malah juga dapat meningkatkan pengalaman pendengaran supaya kualiti bunyi tidak terjejas.

Dengan butang khas bagi kawalan suara dan bacaan mesej, anda boleh akses ke Siri dan Google Now dengan hanya satu sentuhan. Buat masa kini masih tiada produk di pasaran yang memberikan ketahanan bateri dan pengalaman sebegini pada harga RM429, bagi yang berminat boleh dapatkan di semua kedai Jabra di seluruh Malaysia.


“Journey” Kini Boleh Didapati Di iOS – Muat Turun Sekarang!

Journey, antara salah satu permainan yang tidak asing lagi dalam kalangan kaki gamers. Permainan ini dikatakan cukup unik dengan idea tersendiri. Untuk pengetahuan semua, Journey kini tersedia untuk versi iOs – dilancarkan oleh Annapurna Interactive . Bagi yang berminat, Journey boleh dibeli pada harga RM19.90 dan ketersediaan bermula sekarang.

Journey merupakan sebuah permainan pengembaraan – menawarkan pemain pelbagai lokasi dan perlu menyelesaikan sejumlah teka-teki. Apa yang menarik, ia menyediakan fungsi pemain secara atas talian – membolehkan pemain berjuma dengan permain lain dan mengembara bersama. Muat turun aplikasi menerusi pautan di bawah :


Kemaskini Android Pie Mula Diedarkan Pada Sony Xperia XZ Premium, XZ1 & XZ1 Compact

Kemaskini Android Pie semakin bertambah mendekati hujung tahun ini, selain peranti Huawei dan Nokia yang telah bermula menerima kemaskini, peranti Sony Xperia XZ Premium, XZ1 dan XZ1 Compact juga berpeluang “menjamu Pie” pada 10 November yang lalu melalui servis OTA (over-the-air).

Dalam kemaskini kali ini, mod rakaman 1080p@960fps, rakaman video HDR dan security patch untuk bulan Oktober turut ditawarkan. Pengguna Xperia boleh membuat semakan di tetapan peranti anda mulai sekarang.

Baca Juga: Senarai Peranti Pintar Android 9 Pie: Adakah Peranti Anda Dalam Senarai Kemaskini?


Nyahkunci OPPO F5 Menggunakan Pengecaman Wajah Pantas

Menjelang pelancaran OPPO F5 yang bakal dilancarkan minggu hadapan di Malaysia, OPPO berkongsi sedikit ciri tarikan yang akan hadir pada peranti terbaru ini.

OPPO F5 yang sedia maklum akan hadir dengan skrin bersaiz 6 inci dengan paparan 18:9 tidak akan memuatkan sebarang butang di hadapan. Pasti ada diantara anda ingin tahu bagaimana untuk menyahkunci peranti ini selain menggunakan pengimbas cap jari di belakang.

Oleh itu, OPPO kini memperkenalkan satu ciri baharu yang dipanggil “Facial Unlock” kepada pengguna untuk mengakses peranti dengan lebih pantas. Teknologi ini bukan sahaja memudahkan pengguna tetapi ia juga bertindak dengan pantas dengan hanya 0.4 saat sahaja.

Menariknya, sistem pengecaman wajah ini dikatakan mampu membaca tekstur wajah pengguna yang sedang basah. Selain itu, OPPO F5 juga menawarkan pilihan nyahkunci dengan cara memasukkan kata laluan, paten, dan kod pin.

Di samping itu, OPPO F5 menyediakan kamera depan 20 Megapiksel f/2.0 untuk rakaman swafoto yang lebih terperinci dan jelas. Sementara panel belakang hadir dengan kamera 16 Megapiksel f/1.8 aperture.

Ciri ini juga dilihat antara yang pertama diintegrasi ke dalam produk OPPO. Maka dengan pengenalan ini, adakah anda sudah tertarik dan berminat?


200 Hari lagi untuk CIIE keempat

SHANGHAI, 19 April 2021 /PRNewswire/ — Persiapan sedang dilakukan bersungguh-sungguh bagi menganjurkan Ekspo Import Antarabangsa China (CIIE) keempat, ekspo import terbesar di dunia yang akan dianjurkan hanya dalam tempoh 200 hari lagi dari 18 April.

Ribuan pempamer dan ratusan ribu pembeli dari seluruh dunia telah pergi ke Shanghai dalam tempoh tiga tahun yang lalu untuk memperoleh manfaat yang ditawarkan oleh ekspo tersebut. Dengan pengaruh dan ruangan pameran yang semakin meningkat, CIIE menjadi acara yang mesti dihadiri bagi perniagaan antarabangsa pada setiap bulan November.

Inilah sebabnya anda tidak boleh melepaskan peluang yang benar-benar unik yang disediakan oleh CIIE.

Pertama, ia besar secara skala dan merangkumi industri yang luas. CIIE telah berkembang pada skala dan pengaruh setiap tahun. Pada tahun 2020, ekspo ini berkeluasan 360,000 meter persegi — bersamaan dengan saiz kira-kira 70 buah padang bola sepak standard.

Ekso perdagangan global ini menyediakan rangkaian lengkap industri yang merangkumi perkhidmatan produk makanan dan pertanian, automobil, teknologi pintar dan teknologi maklumat, barangan pengguna, peranti perubatan, produk penjagaan kesihatan dan pertukaran.

Kedua, ia menampilkan peserta dan pameran yang berkualiti tinggi. Ribuan pempamer termasuk syarikat Global Fortune 500 dan peneraju industri menyertai ekspo ini setiap tahun. Acara ini telah menjadi satu kemestian bagi peneraju industri yang berpengaruh seperti syarikat farmaseutikal 10 terbaik di dunia dan pembuat kereta terkemuka di dunia. Tiada acara lain di dunia yang menyediakan pentas yang lebih baik dengan skala dan pengaruh seperti ini untuk debut produk Asia dan global. Dalam ketiga-tiga edisi terdahulu, lebih 1,300 produk dan perkhidmatan telah membuat debut China atau global mereka di ekspo tersebut.

Ketiga, perusahaan boleh menemui pembeli, memeterai perjanjian, memasuki pasaran China dan memperoleh projek. Kira-kira 1.3 juta orang pembeli telah menghadiri ketiga-tiga edisi pertama ekspo ini. Setiap tahun, organisasi yang mengambil bahagian memeterai perjanjian bernilai berbilion-bilion dolar di CIIE dan jumlah ini terus meningkat dalam setiap acara. Dalam tempoh tiga tahun yang lalu, lebih $200 bilion perjanjian telah ditandatangani.

Susulan daripada perjanjian ini, sejumlah 319 projek daripada kedua-dua ekspo yang pertama yang disokong oleh pelaburan asing bernilai $15 bilion telah dimulakan dan berjaya dilancarkan di China.

Keempat, ia merupakan pintu gerbang ke pasaran China dan laluan untuk memperoleh kejayaan. CIIE menyediakan laluan yang ideal untuk memahami dan memanfaatkan kekayaan pasaran China dengan penggunanya yang berjumlah 1.4 bilion orang. CIIE juga merupakan peluang terbaik bagi syarikat untuk bertemu rakan kongsi bagi sinergi perniagaan di keseluruhan rantaian nilai sama ada huluan dan juga hiliran.

Kelima, ia menawarkan perkhidmatan setempat supaya perniagaan boleh beroperasi dengan lancar. CIIE menyediakan manfaat tambahan untuk syarikat-syarikat yang memasuki pasaran China dengan menawarkan perkhidmatan khas yang melancarkan perniagaan dengan rakan kongsi China. Manfaat ini merangkumi perundingan, pelepasan kastam, pendaftaran perniagaan, pemadanan dan banyak lagi. Di CIIE, para peserta juga dapat mempromosikan jenama mereka dan memperoleh pendedahan media, dengan outlet media global yang hadir setiap tahun untuk melaporkan trend, produk dan inovasi terkini yang dipamerkan di ekspo tersebut. Dalam ketiga-tiga edisi pertama, lebih 10,000 orang wartawan telah membuat liputan tentang ekspo tersebut. CIIE mempunyai pasukan perkhidmatan perlindungan harta inteleknya sendiri bagi memastikan setiap IP peserta dilindungi dengan baik.

CIIE keempat akan dianjurkan di Shanghai pada 5 hingga 10 November, oleh itu mengapa tidak merebut peluang untuk masuk ke pasaran China yang kukuh pada Tahun Lembu ini?

Syarikat-syarikat yang berminat untuk menyertai edisi keempat ini boleh mendaftar di sini:https://www.ciie.org/ciie/f/book/register?locale=en

Kami berharap untuk bertemu dengan anda di National Exhibition and Convention Center (Shanghai) dalam masa 200 hari lagi.

Sila hubungi: Nie Qingxin Tel.: +86-21-67008870/67008988

Keywords: Agriculture Computer/Electronics Food/Beverages Health Care/Hospital Household/Consumer/Cosmetics Mining/Metals Transportation Trade show news Future Events


Google Flights Kini Boleh Diakses Rakyat Malaysia

Google Flights mungkin kurang dikenali rakyat Malaysia kerana ia tidak dapat diakses sehingglah sekarang, servis yang dinanti-nantikan ini kini sudah boleh digunakan penduduk di Malaysia. Servis ini lebih memfokuskan kepada anda merancang perjalanan dan percutian mereka dengan lebih mudah lagi.

Melalui servis Google Flights, anda boleh mencari dengan mudah tiket penerbangan pada harga yang rendah dengan hanya memasukkan tarikh dan informasi asas perjalanan anda, kemudiannya Google Flights akan memaparkan pakej penerbangan terbaik untuk anda.

Namun kelebihan Google Flights tidak terletak pada fungsi carian tersebut. Melalui Google Flights anda boleh merancang perjalanan mengejut dengan meletakkan terma carian tertentu berdasarkan minat anda. Contohnya anda merancang percutian satu minggu ke kawasan pantai, anda cuma perlu meletakkan terma “1 week” dan “beaches” pada carian dan Google Flights akan menyenaraikan tempat dan destinasi yang anda boleh kunjungi untuk percutian anda.


Samsung Memperkenalkan Galaxy Tab J Di Taiwan

Bertempat di Taiwan, Samsung baru sahaja mengumumkan peranti tablet terbaru mereka. Samsung Galaxy Tab J direka sebagai peranti serba boleh, skrin 7 inci WXGA 1280 x 800 piksel membolehkan anda menonton video dan rancangan kegemaran dengan lebih imersif dan santai. Selain itu, tablet ini juga dilengkapi bateri berkapasiti 4000mAh bagi memastikan anda mendapatkan bekalan kuasa secukupnya.

Spesifikasi lain termasuklah pemproses 1.5GHz quad-core, 1.5GB RAM dan 8GB memori dalaman yang boleh ditambah sehingga 200GB menggunakan MicroSD. Peranti ini juga dilengkapi kamera utama 8 Megapiksel dan kamera hadapan 2 Megapiksel.

Dijangkakan ia akan mula dijual pada awal bulan Ogos di pasaran luar pada harga 5990 TWD (kira-kira RM758).


Seorang Gadis Maut Direnjat Kabel iPhone

Mengecas telefon semasa tidur sering dilakukan kebanyakan pengguna di Malaysia. Jika tidak bernasib baik, anda pula akan dicas sehingga maut. Itu yang terjadi kepada seorang remaja perempuan di Vietnam apabila dia terkena renjatan elektrik sehingga menyebabkan kematian.

Difahamkan gadis berumur 14 tahun ini sedang tidur di atas katil sambil mengecas telefon pintar Apple iPhone 6 miliknya. Mangsa yang telah dibawa ke hospital bagaimanapun disahkan telah meninggal dunia.

Polis Forensik mengesahkan kabel yang dijumpai di atas katil dipercayai telah rosak bersama balutan pita pelekat selain ia lebih pendek berbanding kabel yang asli.

Dalam masa sama, pihak polis masih lagi belum mengesahkan ianya kabel asli ataupun kabel daripada pihak ketiga. Bagaimanapun, siasatan masih dijalankan oleh pihak berkuasa tempatan.

Jadi, kami sarankan anda sebagai pengguna dapatkan kabel yang berkualiti dan dijamin selamat. Mengeluarkan wang yang banyak lebih berbaloi daripada kehilangan nyawa. Mencegah lebih baik daripada merawat.


Fontmania

Biar gambar berbicara! Fontmania mampu menjadikan hasil gambar yang diambil kelihatan lebih cool dan cantik! Aplikasi ini membolehkan pengguna menambah typography pada hasil gambar yang diambil dengan gabungan filters, text, blur dan juga artwork. Bukan itu sahaja, Fontmania turut menawarkan lebih daripada 120 jenis font yang cantik dan unik untuk dipilih ketika mengedit gambar.

Fungsi lain yang disokong oleh aplikasi ini adalah color, ubah saiz, posisi serta tilt. Hasil gambar yang telah siap diedit boleh disimpan atau kongsikan ke laman sosial seperti  Instagram, Facebook, Pinterest, iMessage atau Messenger.


Reviu Eksklusif (Bah 2): Sony Xperia XA2 Ultra, Penambahbaikan Jauh Lebih Baik Berbanding Generasi Sebelumnya…

Sony Xperia XA2 Ultra merupakan model terbaru yang perlu diberi perhatian, kenapa? Salah satunya adalah penambahbaikan dari segi pemproses, Sony tidak lagi menggunakan MediaTek sebaliknya telah menyokong pemproses Qualcomm Snapdragon!

Kalau anda sudah habis baca reviu eksklusif bahagian 1 kami, tentu ingin tahu lebih mendalam keupayaan Sony Xperia XA2 Ultra ini bukan?! Okay, teruskan membaca bahagian 2 kami…

Apabila anda berada di luar dan tidak membawa pengecas ataupun powerbank, Sony Xperia XA2 Ultra menjanjikan ketahanan bateri yang jauh lebih lama dengan adanya sokongan ciri STAMINA Mode dan juga Ultra STAMINA Mode.

Pemilihan mod STAMINA akan mengehadkan penggunaan data, GPS dan juga fungsi getaran, manakala mod Ultra STAMINA pula hanya membenarkan anda untuk menggunakan aplikasi asas sahaja. Selain itu ia turut menyokong fungsi Battery Care yang akan mengawal kepantasan pengecasan bagi memastikan jangka hayat bateri yang lebih lama.

Dengan sokongan saiz kerangka dan juga paparan skrin yang besar, ia tidak menjadi satu masalah kepada pengguna untuk menggunakan dengan sebelah tangan. Ini kerana ia disediakan dengan mod pengoperasian sebelah tangan yang akan mengecilkan saiz paparan untuk memudahkan anda mencapai setiap bahagian skrin dengan sebelah tangan.

Malah cara pengaktifannya juga sangat mudah, iaitu dengan meleretkan jari dari hujung kiri atau kanan skrin ke sudut 45 darjah.

Sony Xperia XA2 Ultra telah menyediakan sensor pengimbas cap jari pada panel belakang dan ini adakalanya menyukarkan proses untuk mengakses sekiranya peranti diletakkan di atas meja.

Jadi sokongan Smart Lock dengan keupayaan pengecaman wajah ternyata sangat membantu kerana dengan bantuan kamera depan, anda boleh mengakses peranti tanpa perlu mengangkatnya. Selain itu, ia turut menyokong pelbagai kaedah tambahan untuk mengakses peranti berasaskan pergerakan badan, tempat, peranti dan juga suara.

Mendengar muzik pada Sony Xperia XA2 Ultra menjanjikan pengalaman berhibur yang terbaik kerana anda memiliki pilihan untuk mengaktifkan pelbagai tetapan audio seperti ClearAudio+ yang akan mengoptimumkan tetapan bunyi, pilihan equalizer dan juga efek bunyi keliling.

Tidak cukup dengan itu, sokongan teknologi LDAC dan juga aptX turut menjanjikan kualiti muzik tanpa wayar yang terbaik dan berkualiti.

Bagi melihat sendiri keupayaan prestasi pemproses Qualcomm Snapdragon 630 yang disokong oleh Sony Xperia XA2 Ultra ini, kami telah memilih beberapa model yang dijual pada harga antara RM1,799 hingga RM1,999.

Sebanyak empat model telah dipilih iaitu model terbaru Samsung Galaxy A8 (2018) yang baru sahaja diperkenalkan awal tahun ini, dan tiga lagi model yang dijual sekitar tahun 2017 termasuklah Meizu Pro 6 Plus, Motorola Moto X4 dan juga honor 8 Pro. Berikut adalah keputusan ujian benchmark sintetik yang telah dijalankan…

Pendapat eRing: Jika dilihat pada skor bagi setiap ujian benchmark yang telah dijalankan, Sony Xperia XA2 Ultra bukanlah yang paling berkuasa tetapi ia juga bukanlah yang paling rendah. Kami boleh katakan sokongan pemproses Qualcomm Snapdragon 630 merupakan sebuah pemproses yang stabil dan setanding dengan kebanyakan pemproses kelas pertengahan yang lain. Selain mampu memastikan kelancaran pengoperasian yang stabil, ia juga menjanjikan penggunaan tenaga bateri yang lebih efisien.

Sebagaimana model kelas pertengahan keluaran Sony sebelum ini, Sony Xperia XA2 Ultra turut didatangkan dengan adapter pengecas yang menyokong output 5V2A. Sungguhpun begitu, anda sebenarnya boleh mendapatkan pengecasan yang lebih pantas dengan menggunakan adapter pengecas yang menyokong teknologi Quick Charge 3.0.

Jadi bagi membantu pembaca untuk melihat sendiri perbezaan masa mengecas yang diambil, kami telah menjalankan proses mengecas penuh menggunakan dua adapter pengecas dengan sokongan output berbeza seperti berikut:

Pendapat eRing: Memandangkan Sony Xperia XA2 Ultra tidak didatangkan dengan adapter pengecas pantas model UCH12W di dalam pakej pembeliannya, kami telah menggunakan adapter pengecas pantas Quick Charge 3.0 dari Xiaomi untuk ujian kepantasan mengecas ini.

Jika dilihat pada keputusan ujian pengecasan yang telah dijalankan, perbezaan masa yang diambil antara adapter pengecas biasa dengan adapter pengecas pantas tidak sampai 30 minit. Tetapi ini mungkin disebabkan oleh penggunaan adapter pengecas yang tidak sesuai kerana apdater pengecas yang kami gunakan adalah 12V1.5A, manakala adapter pengecas UCH12W milik Sony menyokong output maksimum 12V1.35A.

Ulasan> Poin fokus pada patung arnab di atas pokok bunga hiasan mini ini boleh dianggap sangat baik kerana warna daun berjaya dikekalkan dan hasil gambar juga kelihatan terang. Cuma secara keseluruhannya hasil gambar kelihatan agak grainy.

Ulasan> Gambar bangunan ini telah diambil pada waktu pagi dengan cahaya matahari yang agak terik tetapi berawan tebal. Secara keseluruhannya, mod HDR berjaya menghasilkan gambar yang sangat terang dan jelas terutamanya pada bahagian awan.

Ulasan> Penggambaran dekorasi bertemakan Tahun Baru Cina ini telah diambil dalam pusat membeli belah MyTown di Cheras ini kelihatan menarik kerana ia memiliki pencahayaan yang agak baik. Kejituan serta keaslian warna berjaya dikekalkan, cuma ia agak lemah dari segi butiran gambar.

Ulasan> Keseluruhan hasil gambar yang diambil dalam cuaca hujan renyai ini kelihatan terang dengan sokongan aperture f/2.0, namun begitu ia berhadapan dengan isu noise yang agak ketara dan juga gambar kelihatan tidak tajam.

Ulasan> Dengan pencahayaan lampu yang agak terhad, hasil gambar swafoto menggunakan kamera beresolusi 16 Megapiksel ini kelihatan memuaskan kerana keaslian warna masih dikekalkan dengan baik.

Kemunculan Sony Xperia XA2 Ultra bukanlah sebuah model yang paling berkuasa untuk kategori harga lebih kurang RM2,000 di pasaran. Sungguhpun begitu, spesifikasi yang disokong oleh Sony Xperia XA2 Ultra ini merupakan penambahbaikan yang jauh lebih baik berbanding generasi sebelum ini.

Antaranya termasuklah sokongan kamera swafoto dwi lensa dengan keupayaan sudut yang sangat luas, dilengkapi dengan sensor pengimbas cap jari yang sebelum ini tidak disediakan pada model Xperia XA1 Ultra, dan paling penting ia telah menggantikan penggunaan pemproses MediaTek dengan pemproses Qualcomm Snapdragon yang lebih diyakini oleh pengguna. Malah tidak dinafikan lagi bahawa ia menampilkan sokongan spesifikasi serta fungsi yang lengkap untuk pelbagai aktiviti dan sangat berbaloi untuk dimiliki, terutamanya untuk peminat tegar Sony Xperia.

Walaupun begitu, Sony Xperia XA2 Ultra masih lagi memiliki kekurangan yang agak mengecewakan seperti saiz bezel yang sangat besar pada bahagian atas dan bawah paparan skrin, permukaan lensa utama yang timbul meskipun ia memiliki saiz kerangka yang agak tebal iaitu mencecah sehingga 9.5mm, pengguna perlu membeli adapter pengecasan pantas secara berasingan, hanya menyokong satu speaker berkualiti mono, dan juga slot kad microSD tidak dilengkapi dengan ciri hot swap kerana peranti akan di restart setiap kali slot kad ditarik keluar.


Kini Tiada Lagi Pembayaran Tunai Di Rimau Café, Gim KBS & Kafe Teratai

Kementerian Belia dan Sukan telah mengumumkan pemilihan vcash sebagai penyelesaian bagi transaksi tanpa tunai. Keputusan itu menjadikan Kementerian Belia dan Sukan (KBS) sebagai cabang kerajaan yang pertama melaksanakan penyelesaian pembayaran tanpa tunai di dalam bironya.

Mulai hari ini, aplikasi vcash akan digunakan di tiga lokasi di Menara KBS iaitu Rimau Café, Gim KBS dan Kafe Teratai yang terletak di dalam Menara KBS. Di Rimau Café dan Kafe Teratai, pelanggan kini boleh membuat pembayaran dengan vcash untuk kemudahan yang selalunya dinikmati oleh pengguna pembayaran tanpa tunai.

Jadi kini tiada lagi wang kecil, tidak perlu mencari dan beratur di ATM dan lebih penting keselamatan dalam membuat pembayaran. Manakala di gim KBS pula, bayaran masuk dan air mineral boleh dibeli dengan menggunakan kod QR khas.

Perkhidmatan vcash boleh digunakan melalui semua pengendali telekomunikasi dan pengguna hanya perlu memiliki telefon pintar dan sambungan rangkaian. Kaedah yang mudah dan selamat digunakan untuk membayar, menghantar, memohon dan menyimpan wang menggunakan telefon pintar menjadikan ianya sesuai untuk diterima dan digunakan oleh golongan muda.


Petisyen Pokemon Go

Tahu apa yang paling hangat kat dunia sekarang ni? Penduduk US, Jepun, UK, New Zealand, Australia dan  Germany ketika ini sedang gila dengan permainan Pokemon Go, kita di Malaysia hanya mampu menunggu sehingga permainan ini dilancarkan secara rasmi di sini.

Pastinya ramai yang sudah tidak sabar dan agak terseksa menunggu permainan ini dilancarkan, cuba memuat turun APK dan juga menukar lokasi stor di App Store, namun pelbagai isu timbul sekiranya anda melakukan perkara tersebut seperti ketiadaan Pokemon, Pokestop dan lain-lain.

Pengguna Android dan iOS yang menunggu sudah semakin gelisah, dan sebenarnya ada yang lagi kasihan. Tahukah anda terdapat lebih 81 juta pengguna Windows 10 Mobile di dunia dan kami pasti lebih separuh dari pengguna tersebut ingin bermain Pokemon Go. Namun setakat ini tiada berita langsung dari Niantic (pembangun aplikasi) berkenaan kehadiran Pokemon Go pada platform tersebut.

Oleh itu satu petisyen atas talian telah mula dijalankan pengguna Windows 10 Mobile yang meminta Niantic, Nintendo dan The Pokemon Company untuk melancarkan aplikasi tersebut untuk Windows 10 Mobile.

Sekiranya anda salah seorang dari pengguna Windows 10 Mobile yang mahukan Pokemon Go dimainkan di dalam peranti anda, berikan sokongan anda terhadap petisyen

Bagi anda yang ingin menerima notifikasi sebaik sahaja Pokemon Go dilancarkan untuk pasaran tempatan, daftarkan diri di laman Is Pokemon Go Available Yet.


Xiaomi Black Shark 2 Muncul Di Geekbench, Bakal Dirasmikan 23 Oktober Ini?!

Kemunculan Xiaomi Black Shark 2 telah diwar-warkan oleh pihak Xiaomi melalui laman rasmi mereka sejak beberapa hari lepas. Kini, peranti tersebut dikesan telah muncul di laman Geekbench.

Jika dilihat pada markah yang diterima, hanya sedikit peningkatan berbanding Black Shark yang diperkenalkan sebelum ini. Dalam satu berita berasingan, Xiaomi dikatakan telah mengeluarkan satu poster berkaitan pelancaran peranti ini secara rasmi.

Menurut tarikh dan masa yang dipaparkan pada poster tersebut, Xiaomi Black Shark 2 akan dirasmikan pada 23 Oktober 2018. Menurut sumber yang dipercayai, telefon pintar ini juga bakal hadir dengan sokongan lampu RGB baru serta memori sehingga 8GB RAM.

Memandangkan kehadiran peranti ini diumumkan melalui laman rasmi global, kami pasti Black Shark 2 akan turut dipasarkan untuk pasaran global. Kami harap ia akan tiba di Malaysia tidak lama selepas pelancarannya kelak.


Pengguna Hotlink Kini Menghadapi Gangguan Liputan Rangkaian

Maxis hari ini mengesahkan bahawa rangkaian mereka kini sedang tergendala dan pengguna Hotlink tidak boleh membuat panggilan telekomunikasi. Maxis juga memaklumkan bahawa mereka kini sedang giat melakukan baik-pulih bagi mengembalikan liputan seperti sedia kala.

Sejumlah pengguna mendakwa mereka tidak boleh membuat panggilan, tambah nilai, semak baki, dan lain-lain. Ada juga yang tidak dapat mengakses internet, tetapi kami bernasib baik kerana masih lagi boleh membuka media sosial dan membuka pelayar.

Semalam, pengguna U Mobile menghadapi masalah yang hampir sama apabila rata-rata pengguna termasuk kami sendiri tidak mendapat liputan dalam masa beberapa jam.


Bigetron RA Muncul Juara PUBG Mobile Club Open (PMCO) 2019 Fall Split Global Final!!

PUBG Mobile Club Open Fall Split 2019 baru sahaja melabuhkan tirai yang mana menyaksikan pasukan BIGETRON RA merangkul kujuaraan yang sekaligus membawa pulang hadiah kemenangan berjumlah $180000 (kira-kira RM751,140).

Pertandingan yang berlangsung selama 3 hari ini menyaksikan Bigetron telah memenangi 5 Chicken Dinner dan mengepalai carta dengan 303 mata dalam 16 perlawanan.

Pasukan yang menduduki tempt kedua pula adalah pasukan daripada TOP Esport yang membawa pulang hadiah berjumlah $90,000 USD (kira-kira RM375,570).

Turut tidak ketinggalan pasukan yang menduduki tempat ketiga adalah dari pasukan MEGA Esports yang menerima hadiah berjumlah $45,000 USD (kira-kira RM187,785)

Dalam pada itu, BTRZuxxy berjaya merangkul gelaran MVP dengan 42 Kills!!